વેક્સિનેશનમાં લાલિયાવાડી/ રસી લીધા પહેલાં જ મળી જાય છે સર્ટિફિકેટ ભલે તમે બાદમાં રસી ના લો, તંત્રની ભૂલની સજા મળી રહી છે પ્રજાને - GSTV\nવેક્સિનેશનમાં લાલિયાવાડી/ રસી લીધા પહેલાં જ મળી જાય છે સર્ટિફિકેટ ભલે તમે બાદમાં રસી ના લો, તંત્રની ભૂલની સજા મળી રહી છે પ્રજાને\nસુરત મહાનગરપાલિકા વિસ્તારમાં વેક્સિનેશનની કામગીરી ઘણી ઝડપી થઈ રહી છે પરંતુ વેક્સિનેશનની કામગીરી બાદ જનરેટ થતાં સર્ટિફિકેટમાં અંધેર વહીવટ ચાલી રહયો છે. સુરત મહાનગરપાલિકામાં અત્યાર સુધીમાં પાંચ લાખ જેટલા લોકોને વેક્સિનેશન થઈ ગયું છે. મહાનગરપાલિકા વિસ્તારમાં વેક્સિનેશનની કામગીરી વધુ અસરકારક બનાવવા પ્રયાસ થઈ રહ્યો છે. લોકોમાં આવેલી જાગૃતિને કારણે વેક્સીનેશન સેન્ટર પર લોકોની લાઈન જોવા મળી રહી છે.\nવેક્સીનેશન સેન્ટર પર લોકોની લાઈન જોવા મળી\nગત રવિવારે સુરત મહાનગરપાલિકામાંનો જથ્થો ખૂટી જતાં સોમવારે ક્ષેત્રપાળ હેલ્થ સેન્ટર પર વેક્સિનેશન બંધ રાખવામાં આવ્યું હતું. તેમ છતાં જે લોકોની સોમવારની એપોઇન્ટમેન્ટ હતી તે લોકો માંથી અનેક લોકોના સર્ટિફિકેટ જનરેટ થઈ ગયા છે. સલાબતપુરા વિસ્તારમાં રહેતા કિરીટભાઈ અને તેમની પત્નીને સોમવારે વેક્સિનેશન માટેની અપોઈન્ટમેન્ટ હતી. ક્ષેત્રપાળ હેલ્થ સેન્ટર પર તેઓ માટે ગયા ત્યારે આજે રજા છે.\nહેલ્થ સેન્ટર પર વેક્સિનેશન બંધ રાખવામાં આવ્યું\nબે દિવસ પછી આવજો તેમ કહેવામાં આવ્યું હતું. વેકસીન લીધા વિના તેઓ ઘરે પરત ફરે તે પહેલાં જ એમના મોબાઈલમાં વેક્સિનેશન સફળતાપૂર્વક થયું છે તેવું સર્ટિફિકેટ જનરેટ થઈ ગયું હતું. વેકસીન લીધા વિનાજ સર્ટિફિકેટ આવી જતા આ દંપતી ચોંકી ગયુ હતુ. ત્યારબાદ આજે તેઓ વેક્સિન લેવા માટે ક્ષેત્રપાળ હેલ્થ સેન્ટર પહોંચ્યા હતા. જ્યાં તેઓને વેક્સિન આપવા માટેની તૈયારી તો સ્ટાફે તૈયારી બતાવી હતી પરંતુ સર્ટિફિકેટ તમારું જુનુ ચાલશે તેમ કહ્યું હતું.\nસર્ટિફિકેટ તમારું જુનુ ચાલશે તેમ કહ્યું હતું\nજોકે કિરીટભાઈ એ હેલ્પ સેન્ટરમાં તપાસ કરતા પાલિકાના કર્મચારીઓ જૂનું સર્ટિફિકેટ ડીલીટ કરીને નવું રજીસ્ટેશન કરશે તેવું જણાવ્યું હતું. પરંતુ પાલિકાનો સ્ટાફ આ મુજબની કામગીરી નહીં થશે તેવું સ્પષ્ટ કહે છે. જેને કારણે વેક્સિન લેવા જતા લોકોની મૂંઝવણમાં વધારો થઈ રહ્યો છે.


ગુજરાતમાં તારીખ4થી7આ વિસ્તારોમાં થશે જળબંબાકાર- સતત ચાર દિવસ સુધી ભારે વરસાદની આગાહી – જય કિસાન- ખેડૂત ક્લબ\nગુજરાતમાં તારીખ4થી7આ વિસ્તારોમાં થશે જળબંબાકાર- સતત ચાર દિવસ સુધી ભારે વરસાદની આગાહી\nછેલ્લા અમુક દિવસોથી ગુજરાત રાજ્યમાં લોકો વરસાદની ભારે આતુરતાથી રાહ જોઈ રહ્યા છે. હાલ રાજ્યમાં ગરમીનું પ્રમાણ વધતું જોવા મળી રહ્યું છે, જેથી લોકો ભારે ગરમીના કારણે ત્રાહિમામ પોકારી ઉઠ્યા છે. ખેડૂતો પણ પોતાના પાકને જરૂરિ વરસાદની રાહ જોઇને બેઠા છે. ત્યારે હવે આવનારા ચાર દિવસ રાજ્યમાં વરસાદી માહોલ જામે તેવી આગાહી કરાઇ છે.\nભારે વરસાદની આગાહીના કારણે3દિવસ નાવિકોને દરિયો ખેડવા ના પાડવામાં આવી છે. છેલ્લા અમુક દિવસોથી બંગાળની ખાડીમાં સર્જાયેલા લો પ્રેશરના કારણે સૌરાષ્ટ્ર, દક્ષિણ ગુજરાત અને કચ્છમાં સારા વરસાદ પડે તેવું હવામાન વિભાગે અનુમાન લગાવ્યું છે. 4,5અને6ઓગષ્ટ દક્ષિણ ગુજરાતમાં ભારે વરસાદની આગાહી કરાઇ છે. જ્યારે7ઓગષ્ટે સૌરાષ્ટ્ર અને કચ્છના કેટલાક જિલ્લા ભારે વરસાદના હવામાન વિભાગે સંકેત આપ્યા છે. ભારે વરસાદની શક્યતાને જોતા5ઓગષ્ટ સુધી દરિયો ન ખેડવા સુચના અપાઇ છે. રાજ્યમાં અત્યાર સુધીમાં 43 ટકા વરસાદ થયો છે.\nચાર દિવસ કયા વિસ્તારમાં વરસશે વરસાદ?\nદાદરા નગર હવેલી, વલસાડ, દમણ\nઅમરેલી, ભાવનગર અને ગીર સોમનાથ, વલસાડ, નવસારી, દમણ, દાદરા નગર હવેલી, ભરૂચ, સુરત\nઆણંદ, ભરૂચ, અમરેલી, ગીર સોમનાથ, કચ્છ, વલસાડ, દમણ, દાદરા નગર હવેલી, બનાસકાંઠા, પાટણ, સુરત, નવસારી, ભાવનગર, બોટાદ અને અમદાવાદ\nભરૂચ, સુરત, ડાંગ, તાપી, ગીર સોમનાથ નવસારી, વલસાડ, દમણ, દાદરા નગર હવેલી, અમરેલી, ભાવનગર, વડોદરા, નર્મદા, ખેડા, અમદાવાદ, પંચમહાલ, દાહોદ, સુરેન્દ્રનગર, પોરબંદર, જૂનાગઢ, બોટાદ અને કચ્છ\nઅત્રે ઉલેખનીય છે કે, ગુજરાત રાજ્યમાં છેલ્લા 24 કલાકમાં રાજ્યના 16 તાલુકામાં એક ઇંચ કરતા વધારે વરસાદ નોંધાયો છે. જેમાં ડાંગના વધઇમાં સૌથી વધુ સવા ઇંચ વરસાદ ખાબક્યો છે. જ્યારે નર્મદાના દેવ્યાપાડા, તાપીના દોલવાણ અને દેવભૂમિ દ્વારકાના ખંભાળિયા એક ઇંચ જેટલો વરસાદ નોંધાયો છે. રાજ્યના ખેડૂતો માટે સારા સમાચાર એ છે કે હવામાન વિભાગ દ્વારા4થી 8 ઓગસ્ટ સુધી રાજ્યમાં ભારે વરસાદ પડવાની આગાહી કરવામાં આવી છે.\nPrevious ગુજરાતમાં કોરોના સાથે કૌભાંડનો પણ રાફડો ફાટ્યો- પાક વીમા મુદ્દે ખેડૂતોએ સરકારને ચારેબાજુથી ઘેરી\nNext ઘરના છોકરા ઘંટી ચાંટે? ગુજરાત સરકાર મોંઘા ભાવની ડુંગળીઓ મોકલશે બાંગ્લાદેશ- ખેડૂતોને ઠેંગો


નાડા ગામના સરપંચ-તેમના બે ભાઇ વિરુદ્ધ છેડતીની ફરિયાદ | Complaint of molestation against Nada village sarpanch-his two brothers - Divya Bhaskar\nComplaint Of Molestation Against Nada Village Sarpanch his Two Brothers\nફરિયાદ:નાડા ગામના સરપંચ-તેમના બે ભાઇ વિરુદ્ધ છેડતીની ફરિયાદ\nજંબુસર પોલીસ મથકે ત્રણેય આરોપીઓ વિરુદ્ધ ગુનો નોંધાયો\nજંબુસર તાલુકામાં આવેલા નાડા ગામે એક મહિલા ઘરે એકલી હતી. તે વેળાં ગામના સરપંચે તેમના ઘરમાં ઘુસી તેની સાથે બળજબરી કરવાની કોશિષ કરી હતી. દરમિયાનમાં સરપંચના બે ભાઇઓએ પણ આવી જબરજસ્તી કરી હતી. અરસામાં મહિલાના પતિ આવી જતાં તેમણે દંપતિને માર મારી જાનથી મારી નાંખવાની ધમકીઓ આપી ત્યાંથી નાસી છુટ્યાં હતાં. બનાવ સંદર્ભે જંબુસર પોલીસ મથકે ફરિયાદ નોંધાતા પોલીસ ગુનો નોંધી આગળની કાર્યવાહી હાથ ધરી છે. જંબુસરના નાડા ગામે સુંદરનગરી ખાતે રહેતી કુસુમના પતિ કામ અર્થે બહાર ગયાં હોઇ તે ઘરે એકલી હતી.\nતે વેળાં ગામના સરપંચ જીતસંગ ગોરધન દેસાઇ તેમના ઘરમાં આવી ગયાં હતાં. ઉપરાંત દરવાજો બંધ કરી તેમની ઇજ્જત લૂંટવાનો પ્રયાસ કર્યો હતો. દરમિયાનમાં સરપંચ જીતસંગના બે ભાઇઓ સરજુગ તેમજ વિજય પણ ત્યાં આવી પહોંચ્યાં હતાં.\nત્રેણ એક સંપ થઇ તને ગામમાં રહવા દેવી નથી તેમ કહીં તેને માર માર્યો હતો. અરસામાં મહિલાના પતિ તેમજ ગામના કાકા તરૂણ પંડ્યા ત્યાં આવી જતાં તેઓ છોડાવવા પડતાં તેમણે મહિલાના પતિ મહેશ ગોહિલને પણ માર મારી ઇજાઓ પહોંચાડી હતી. બુમરાણ થતાં આસપાસના લોકો એકત્ર થતાં સરપંચ અને તેમના બન્ને ભાઇઓ તેમને જાનથી મારવાની ધમકીઓ આપી ત્યાંથી નાસી છુટ્યાં હતાં.


ટીવી, ફોનના ઓનલાઇન વેચાણમાં ઉછાળો - NGS Business\nટીવી, ફોનના ઓનલાઇન વેચાણમાં ઉછાળો-કન્ઝ્યુમર પ્રોડક્ટ્સ-ઉદ્યોગવાર સમાચાર-Economic Times Gujarati\nટીવી, ફોનના ઓનલાઇન વેચાણમાં ઉછાળો\n9 Mar 2018, 0913 hrs IST, ET Bureau\nકોલકાતા:સ્માર્ટફોન અને ટેલિવિઝનના ઓનલાઇન વેચાણમાં 2017માં ઝડપી વૃદ્ધિ થઈ હતી. ફોન અને ટીવી માટે ભારે ડિસ્કાઉન્ટ ઓફર થવાના કારણે અગાઉના વર્ષ કરતાં વેચાણમાં વધારો થયો હતો. ઓફલાઇન સ્ટોર્સને તેણે વૃદ્ધિમાં પાછળ રાખી દીધા હતા. ઉદ્યોગના જણાવ્યા પ્રમાણે સસ્તામાં ફોરજી નેટવર્કનું વિસ્તરણ થવાથી આવી ખરીદીને ઉત્તેજન મળ્યું છે. આ ઉપરાંત ટીવી અને ફોન બ્રાન્ડ્સે ઓનલાઇન એક્સ્ક્લુઝિવ મોડલ પણ લોન્ચ કર્યાં છે.\nહોંગકોંગ સ્થિત સેલફોન સેલ્સ ટ્રેકર કાઉન્ટરપોઇન્ટ રિસર્ચના જણાવ્યા પ્રમાણે સ્માર્ટ ફોનના વેચાણમાં છેલ્લા વર્ષમાં 23 ટકા વધારો નોંધાયો હતો જ્યારે 2016માં વૃદ્ધિનો દર 16 ટકા હતો. અન્ય રિસર્ચ કંપની સીએમઆર ઇન્ડિયાના અંદાજ પ્રમાણે 2017માં આ કેટેગરીમાં 25 ટકા વૃદ્ધિ થઈ હતી જ્યારે અગાઉના વર્ષમાં 22 ટકાની વૃદ્ધિ થઈ હતી.\nટીવી માટે ઓનલાઇન વેચાણ ગયા વર્ષે 100 ટકા વધ્યું હતું જ્યારે અગાઉના વર્ષમાં વૃદ્ધિદર 45 ટકા હતો તેમ કન્ઝ્યુમર ઇલેક્ટ્રોનિક્સ એન્ડ એપ્લાયન્સિસ મેન્યુફેક્ચરર્સ એસોસિયેશન (CEAMA)એ જણાવ્યું હતું.\n2017માં ઓફલાઇન સ્ટોર્સમાં સ્માર્ટફોનના વેચાણમાં9ટકાનો વધારો થયો હતો એકંદરે માર્કેટ 12 ટકા વધ્યું હતું. પરંતુ ટીવીનું માર્કેટ સ્થિર હતું. કાઉન્ટર પોઇન્ટ રિસર્ચના એસોસિયેટ ડિરેક્ટર તરુણ પાઠકે કહ્યું કે સેલ્સ ઇવન્ટ્સ, પ્રમોશન અને ઓફર્સના કારણે બજારને પ્રોત્સાહન મળ્યું હતું. ભારતમાં 2017માં વેચાયેલા કુલ મોબાઇલ્સમાં ઓનલાઇન ચેનલનો હિસ્સો 33 ટકા હતો જે વિશ્વમાં સૌથી વધારે હતો.\nસીએમઆર ખાતે ઇન્ડસ્ટ્રી ઇન્ટેલિજન્સ ગ્રૂપના વડા પ્રભુ રામે કહ્યું કે શાઓમી, વનપ્લસ, લેનોવો અને વિવા જેવી બ્રાન્ડ્સે વેલ્યૂ ફોર મનીના દૃષ્ટિકોણથી એક્સ્ક્લુઝિવ મોડલ્સ બહાર પાડ્યાં હતાં. CEAMAના પ્રેસિડન્ટ અને પેનાસોનિક ઇન્ડિયાના સીઇઓ મનીષ શર્માએ કહ્યું કે ઓફલાઇન ચેનલને અસર થઈ છે પરંતુ ઓનલાઇન વેચાણમાં કોઈ ઘટાડો થયો નથી. તેનું કારણ નીચી બેઝ ઇફેક્ટ અને આક્રમક પ્રાઇસિંગ છે. દેશમાં ટીવીના કુલ વેચાણમાં ઓનલાઇન વેચાણનો હિસ્સો 15 ટકા જેટલો છે.\nઅગ્રણી ઓનલાઇન માર્કેટપ્લેસિસ પૈકી ફ્લિપકાર્ટ, એમેઝોન અને પેટીએમ મોલે ગયા વર્ષે અનેક વખત પ્રમોશનલ વેચાણ કર્યાં હતાં જેમાં જંગી ડિસ્કાઉન્ટ, બાયબેક અને કેશબેકની આકર્ષક ઓફર આપીને વેચાણ વધાર્યું હતું. નોટબંધી અને જીએસટીની આડઅસરમાંથી બહાર આવવા માટે આ પ્રમોશન જરૂરી હતાં. 2016માં સરકારે ઓનલાઇન માર્કેટ પ્લેસિસને ભારે ડિસ્કાઉન્ટ આપવા પર પ્રતિબંધ મૂક્યો ત્યારે વેચાણને અસર થઈ હતી.\nએક અગ્રણી ઓનલાઇન ફોકસ્ડ સેલફોન બ્રાન્ડના વડાએ જણાવ્યું કે, માર્કેટપ્લેસિસમાં 2017માં ડિસ્કાઉન્ટનું પુનરાગમન થયું હતું અને તેમાં તમામ નિયમોનું પાલન થયું હતું. ગયા વર્ષે જે ડિસ્કાઉન્ટ ઓફર થયા હતા તે બ્રાન્ડ અથવા સેલરે કર્યા હતા.\nફ્લિપકાર્ટના પ્રવક્તાએ કહ્યું કે ટેલિવિઝન અને મોટા એપ્લાયન્સિસમાં માર્કેટપ્લેસમાં 100 ટકાનો વધારો થયો હતો જ્યારે સ્માર્ટફોનમાં 2017 દરમિયાન 70 ટકા વૃદ્ધિ નોંધાઈ હતી. ટીવી અને એપ્લાયન્સિસ માટે ખાસ લોજિસ્ટિક નેટવર્ક, સર્વિસ ઇન્ફ્રાસ્ટ્રક્ચરના કારણે આ કેટેગરીને ઉત્તેજન મળ્યું છે.


સરકારે લૉન્ચ કરી આરોગ્ય સેતુ મોબાઈલ એપ, કોરોના પર આ રીતે મળશે એલર્ટ - Government Launches Aarogya Setu COVID-19 Tracker App\nના રોજ પ્રકાશિત Thu, 02, 2020 પર 19:57 | સ્ત્રોત : Moneycontrol.com\nકોરોના વાયરસ પર ભલે જ અત્યાર સુધી કોઈ રસી નથી બની, પરંતુ સરકારે તેનાથી બચવા માટે તમામ ઉપાય કરી રહી છે. આમ તો વાયરસથી બચવા માટે એક માત્ર ઉપાય કોઈના સંપર્કમાં ન આવવાનું છે. પરંતુ તમને કેવી રીતે ખબર પડશે કે તમે કોઈ કોરોના પૉઝિટિવ દર્દીથી મળ્યા છો તે તમને કેવી રીતે ખબર પડશે, ત્યાં કોઈ કોરોના પૉઝિટિવ દર્દી છે. એવામાં તમને કોરોનાથી સતર્ક રહેવા માટે કેન્દ્ર સરકારે આરોગ્ય સેતુ નામની એક મોબાઇલ એપ લૉન્ચ કરી છે. જેના દ્વારા તમે તમારો બચાવ કરી શકો છો. આ એપ Android અને IOS બન્ને પર છે. સરકારે છેલ્લા દિવસોમાં MY GOV એપ લૉન્ચ કરી હતી જે યૂઝરને કોરોના વાયરસના બારામાં જાણકારી આપે છે.\nકોરોનાથી સંક્રમિત વધતા લોકોને જોતા રાષ્ટ્રીય સૂચના વિજ્ઞાન કેન્દ્રએ ઇલેક્ટ્રૉનિક્સ અને સૂચના ટેકનીકી મંત્રાલયની સાથે મળીને આરોગ્ય સેતુ એપ તૈયાર કરી છે. આ એપના દ્વારા કોરોનાવાયરસ કે કોવિડ-19 ને લઈને યૂઝર સુધી ખાલી સટીક અને સાચી જાણકારીઓ પહોંચડાવામાં આવશે બલ્કી કોઈ કોરોના સંક્રમિત વ્યક્તિના સંપર્કમાં આવવાથી પણ રોકી શકાશે.\nમીડિયા રિપોર્ટના મુજબ, આરોગ્ય સેતુ એપ યૂઝરના સ્માર્ટફોનની લોકેશનને ટ્રેક કરે છે. સાથે જ આ એપ બ્લૂટૂથના દ્વારા તે ખબર પડે છે કે યૂઝર સંક્રમિત દર્દીની વચ્ચે કેટલી દૂરી છે. તેની સાથે જ સંક્રમિત દર્દીના સંપર્કમાં છે કે નહીં. તેના આધાર પર આ યૂઝરને આગળના પગલા લેવાની સલાહ આપે છે. જો યૂઝર હાઈ રિસ્ક એરિયામાં છે તો એપ તેને કોરોના વાયરસ ટેસ્ટ કરાવા, હેલ્પલાઈન પર ફોન કરવા અને નજીકના સ્વાસ્થય કેન્દ્ર પર જવા માટે સલાહ આપે છે. તેના માટે એપને કોરોના પીડિતોના ડેટાબેઝથી જોડવામાં આવ્યો છે, જો કે તે ધીરે-ધીરે એપ પોતાના ડેટાબેઝ પણ તૈયાર કરશે.\nતેના સિવાય આ એપ પોતાના યૂઝરને કોવિડ-19 થી બચવાની ટીપ્સ આપે છે. એપમાં એક ચેટબૉટ પણ છે, જેમાં યૂઝરને કોરોના મહામારીથી જોડાયેલા સવાલોના સાચા જવાબ આપે છે. તેના દ્વારા ના તો ખાલી યૂઝર પોતાની અંદર કોરોનાના લક્ષણોની ઓળખ કરી શકશે. સાથે જ આ એપમાં કેટલાક રાજ્યોના હેલ્પલાઇન નંબર પણ આપ્યા છે.\nજો તમારો કોરોના વાયરસ ટેસ્ટ પૉઝિટિવ આવે છે તો તમે કોઈ સંક્રમિત વ્યક્તિના સંપર્કમાં આવ્યા છો તો તે તમારો ડેટા સરકારની સાથે શેર કરે છે. એપમાં યૂઝર્સની પ્રાયવસીનું પુરૂ ધ્યાન રાખવામાં આવશે એટલા માટે ડેટા કોઈ થર્ડ પાર્ટી એપની સાથે શેર નહીં કરી શકાતી.


લગ્ન પછી દુલ્હન તેના જીજાને મળવા ગઈ હતી, પછી જે થયું એ જાણીને પતિ ડરના લીધે ધ્રુજવા લાગ્યો... - Gujarat Official\nFebruary 8, 2021 adminLeaveaComment on લગ્ન પછી દુલ્હન તેના જીજાને મળવા ગઈ હતી, પછી જે થયું એ જાણીને પતિ ડરના લીધે ધ્રુજવા લાગ્યો…\nપેપર અને ટીવી પર લૂંટેરી દુલ્હન વિશે ઘણું બધું આવે છે, પરંતુ લોકો હજી પણ તેમની જાળમાં ફસાઈ જાય છે. આ લોકો લગ્નની ઇચ્છા ધરાવતા વરરાજાનો શિકાર કરે છે અને ત્યારબાદ તેના પૈસા લૂંટી લે છે. મોટેભાગે તેમાં લૂંટેરી દુલહન ઉપરાંત અન્ય ઘણા સભ્યો શામેલ હોય છે. મધ્યપ્રદેશમાં પણ આ દિવસોમાં આવી દુલ્હનના ઘણા કિસ્સા બન્યા છે. હવે દામોહ જીલ્લાના રાણેહની આ ઘટના જ લઇ લો.\nઅહીં રાણેહ પોલીસ મથકે આવતા હરદવાણી ગામનો રહેવાસી પુષ્પેન્દ્ર લાંબા સમયથી લગ્ન માટે દુલ્હન શોધતો હતો. ત્યારબાદ તેના લગ્ન ધનવંતરી નગર જબલપુરની પ્રીતિ શર્મા સાથે થયાં. જ્યારે એક સુંદર કન્યા મળી ત્યારે પુષ્પેન્દ્ર ખૂબ ખુશ થયો. ત્યારબાદ પુષ્પેન્દ્ર અને પ્રીતિએ 25 નવેમ્બર 2020 માં સંપૂર્ણ હિન્દુ રિવાજો સાથે લગ્ન કર્યા.\nઆ લગ્ન કટનીના એક મંદિરમાં થયા હતા જેમાં યુવતી વતી સીમા દુબે, રાજ દુબે અને કૃષ્ણ દુબે એવા ત્રણ લોકો હાજર હતા. આ ત્રણેયએ પુષ્પેન્દ્ર સાથે પ્રીતિના લગ્ન કર્યા હતા અને બદલામાં2લાખ રૂપિયા પણ લીધા હતા. લગ્નના થોડા દિવસ પછી પ્રીતિએ તેના પતિને કહ્યું કે તેના જીજાનો ફોન આવ્યો છે. તેની તબિયત અચાનક બગડી ગઈ છે. તેને તાત્કાલિક જવું પડશે.\nપ્રીતિની વાતોમાં આવ્યા પછી પુષ્પેન્દ્ર તેને જબલપુર લઈ ગયો. અહીં સીમા દુબેના કહેવા પર તે પ્રીતિને છોડીને જાતે ઘરે આવ્યો હતો. દિવસો વીતી ગયા, પણ પ્રીતિ આવવાનું નામ લેતી નહોતી. જ્યારે પુષ્પેન્દ્રએ પ્રીતિને ફોન કર્યો ત્યારે તેનો નંબર પણ બંધ આવી રહ્યો હતો. પરેશાન પુષ્પેન્દ્ર જ્યારે જબલપુરમાં પ્રીતિને મળવા ગયો પરંતુ તે ત્યાં ન મળી.\nઆ પછી પુષ્પેન્દ્રએ લગ્ન કરનાર સીમા દુબે અને રાજ દુબેનો સંપર્ક કરવાનો પ્રયાસ કર્યો.અને તેને પ્રીતિ વિશે પૂછ્યું. પરંતુ તેઓએ પુષ્પેન્દ્રને ધમકી આપી અને ત્યાંથી ભગાડી દીધો. પુષ્પેન્દ્ર પણ તેની ધમકીઓથી ડરી ગયો અને તેના ઘરે પાછો આવી ગયો. બાદમાં અન્યની સલાહ પર તેણે પ્રીતિ શર્મા, રાજ, સીમા અને કૃષ્ણ દુબે સામે રાણેહ પોલીસ સ્ટેશનમાં ફરિયાદ નોંધાવી હતી.\nપોલીસ હાલમાં પુષ્પેન્દ્રની ફરિયાદના આધારે તપાસ કરી રહી છે. લૂંટેરી દુલ્હનને વહેલી તકે શોધી કાઢવાનો પ્રયાસ કરવામાં આવી રહ્યો છે. આપણે લોકોએ પણ લગ્ન નક્કી કરતી વખતે સાવધાન રહેવું જોઈએ. તપાસ કર્યા વિના કોઈને પણ તમારી પત્ની બનાવશો નહીં.\nઅંબાણી પરિવારના લગ્નમાં અમિતાભ બચ્ચનની પૌત્રી નાવ્યાના કપડામાં દેખાયો શાહી અંદાજ.\nભરતી અને હર્ષે શેર કર્યો તેના પુત્ર ‘ગોલા’ સાથેની પહેલી ગોવાની ટ્રિપનો વિડીયો, જુઓ ટ્રિપનો વિડીયો…\nકોરોના અપડેટ : પાંચ દિવસમાં તપાસમાં 48 ટકાનો ઘટાડો થયો, કોરોનાના કેસમાં સતત વધારો થતા, કેન્દ્રએ કહ્યું- રાજ્યને સૂચનાઓ…\nJanuary 20, 2022 January 20, 2022 Gujarat News


Corona Cases in India, 29 July 2021: India recorded 43509 cases in 24 hours, recovery rate reaches 97.38% – News18 Gujarati\nCorona Cases in India: દેશમાં 24 કલાકમાં વધુ 43,509 લોકો થયા સંક્રમિત, રિકવરી રેટ 97.38 ટકાએ પહોંચ્યો\nIndia Fights Corona: ભારતમાં એક્ટિવ કેસમાં ઉછાળો જોવા મળતાં4લાખથી વધુ થયા, વધુ 38,465 દર્દીએ કોરોનાને આપી મ્હાત\nCorona Cases in India, 29 July 2021: ભારતમાં કોરોના કેસોની સંખ્યા સતત 43 હજારથી ઉપર નોંધાઈ રહી છે. આ ઉપરાંત એક્ટિવ કેસનો આંક ફરીથી4લાખથી ઉપર પહોંચી ગયો છે. રાહતની વાત એ છે કે દેશમાં કોવિડ રિકવરી રેટ 97.39 ટકા થઈ ગયો છે. ગુરૂવારે સ્વાસ્થ્ય મંત્રાલયે જાહેર કરવામાં આવેલા આંકડાઓ મુજબ, છેલ્લા 24 કલાકમાં દેશમાં 43,509 નવા (Corona Cases in India) પોઝિટિવ કેસો નોંધાયા છે. દેશમાં હવે કુલ સંક્રમિતોની સંખ્યા વધીને 3,15,28,114 થઈ ગઈ છે.\nકોરોના વાયરસ મહામારી (Coronavirus Pandemic) સામે લડીને3કરોડ7લાખ 1 હજાર 612 લોકો સાજા પણ થઇ ચૂક્યા છે. 24 કલાકમાં 38,465 દર્દીઓને ડિસ્ચાર્જ કરવામાં આવ્યા છે. હાલમાં 4,03,840 એક્ટિવ કેસ છે. બીજી તરફ, અત્યાર સુધીમાં કુલ 4,22,662 લોકોનાં કોરોના વાયરસના કારણે મોત થયા છે.\nવિશેષમાં, ઈન્ડિયન કાઉન્સિલ ઓફ મેડિકલ રિસર્ચ (ICMR)એ જાહેર કરેલા આંકડાઓ મુજબ, 28 જુલાઈ, 2021 સુધીમાં ભારતમાં કુલ 46,26,29,773 કોરોના સેમ્પલનું ટેસ્ટિંગ કરવામાં આવ્યું છે. બુધવારના 24 કલાકમાં 17,28,795 સેમ્પલનું ટેસ્ટિંગ કરવામાં આવ્યું છે.\nઆ પણ વાંચો, Petrol Diesel Price Today: પેટ્રોલ-ડીઝલ પર જનતાને મળી રાહત, ફટાફટ ચેક કરો આપના શહેરના રેટ\nગુજરાતમાં કોરોના કેસો (Corona Cases in Gujarat)ની વાત કરીએ તો, બુધવાર સાંજ સુધીમાં 23 જિલ્લા અને3મહાનગરોમાં કોરોના વાયરસના શૂન્ય કેસ નોંધાયા છે. જ્યારે બાકીના 8 જિલ્લા અને5મહાનગરોમાંથી મળીને રાજ્યના કુલ 28 કેસ નોંધાયા છે. જેની સામે આજે 39 દર્દીઓ સાજા થઈ ગયા છે. રાજ્યમાં કોવીડ (COVID-19)ના કારણે આજે એક પણ મોત નથી. રાજ્યમાં એક્ટિવ કેસ (Corona Active Cases)નો આંકડો પણ રેકોર્ડબ્રેક તળિયે પહોંચી ગયો છે. ફક્ત 274 એક્ટિવ કેસ અને 05 વેન્ટિલેટર દર્દી સાથે રાજ્યમાં રિકવરી રેટ 98.75 ટકાએ પહોંચી ગયો છે. રાજ્યમાં કોરોના વાયરસથી થયેલા મોતનો આંકડો 10,0076 પર સ્થિર છે.\nગુજરાતમાં અત્યારસુધીમાં કુલ 3.21,75,416 વ્યક્તિઓને કોરોનાની રસી આપવામાં આવી છે જેમાં આજે 3,59, 164 નવા વ્યક્તિઓને રસી મળી છે. બુધવારે સૌથી વધુ અમદાવાદ શહેરમાં 44484 વ્યક્તિઓને રસી આપવામાં આવી છે આમ દિનપ્રતિદિન કોરોનાની રસી આપવામાં રાજ્યમાં સંખ્યા વધી રહી છે. રાજ્યમાં બંને ડોઝની રસી અપાઈ ગઈ હોય તેવા લોકોની સંખ્યા 71 લાખ પર પહોંચી છે જે મોટો આંકડો છે.\nFirst published: July 29, 2021, 09:34 IST


ગુજરાતના આ શહેરોમાં પડશે સાંબેલાધાર વરસાદ, જાણો તમારા શહેરમાં કયારે પડશે જોરદાર વરસાદ ? | Ha Ame Gujarati\nછેલ્લા કેટલાક દિવસથી દેશની આર્થિક રાજધાની મુંબઈ અને દક્ષિણ ગુજરાતમાં સારો વરસાદ થઈ રહ્યો છે. પરંતુ વરસાદનું આ જોર ગુજરાતના અન્ય ભાગોમાં ના બરાબર હતું. લોકો ભારે આતુરતાપૂર્વક વરસાદની રાહ જોઈ રહ્યાં હતાં. પરંતુ હવે અપર એર સર્ક્યુલેશન સર્જાતા ગુજરાતભરમાં જળબંબાકારની સ્થિતિ સર્જાય તેવી આગાહી કરવામાં આવી છે.\nહવામાન વિભાગે સૌરાષ્ટ્ર અને કચ્છમાં સારા વરસાદની આગાહી કરી છે. 11 જુલાઇથી આગામી5દિવસ સુધી ગુજરાતનાં મોટાભાગનાં વિસ્તારોમાં હળવાથી ભારે વરસાદની આગાહી વ્યક્ત કરવામાં આવી છે. માછીમારોને દરિયામાં ન જવાની સૂચના આપવામાં આવી છે.\nબંગાળની ખાડીમાં સર્જાતુ લો-પ્રેશર ગુજરાતમાં વરસાદ લાવે છે. લો-પ્રેશરની સિસ્ટમ ઓરિસ્સા, છત્તીસગઢ, મધ્યપ્રદેશ, રાજસ્થાન થઇને ઉત્તર ગુજરાત અને મધ્ય ગુજરાત પહોંચે છે. પરંતુ, આ વર્ષે બંગાળની ખાડીમાં લો-પ્રેશર સિસ્ટમ સક્રિય ન થતાં વરસાદ દેશનાં ઉત્તર ભાગમાં ખેંચાતા દક્ષિણ ગુજરાત સિવાય ગુજરાતનાં અન્ય ભાગોમાં વરસાદ પડ્યો નથી. પરંતુ, મુંબઇ અને દક્ષિણ ગુજરાત પર સર્જાયેલું સેરઝોન મધ્ય અને ઉત્તર ગુજરાત તરફ આગળ વધી રહ્યું છે. જેથી 11 થી 16 જુલાઇ દરમિયાન ગુજરાતનાં મોટાભાગનાં વિસ્તારોમાં હળવાથી ભારે વરસાદ થવાની શકયતા છે. દરિયાઈ પટ્ટીના વિસ્તારોમાં વધુ વરસાદની શકયતા સેવાઈ રહી છે.\nહવામાન વિભાગના જણાવ્યા પ્રમાણે આગામી પાંચ દિવસો દરમિયાન અમદાવાદ સહિત ગુજરાતનાં મોટાભાગનાં વિસ્તારોમાં હળવાથી ભારેથી અતિભારે વરસાદની વકી હવામાન વિભાગે વ્યક્ત કરી છે. જોકે, હાલ અમદાવાદમાં માત્ર ઝરમર વરસાદ પડવાની જ આગાહી કરવામાં આવી છે. 14મી જુલાઈ એટલે કે ભગવાન જગન્નાથની રથયાત્રા દરમિયાન અમદાવાદમાં વરસાદ પડવાની શક્યતા વ્યક્ત કરવામાં આવી છે.\nહવામાન વિશેષજ્ઞનાં જણાવ્યાં મુજબ, દક્ષિણ ગુજરાત સિવાય રાજ્યનાં અન્ય ભાગોમાં વરસાદ માટે બંગાળની ખાડીનું લો-પ્રેશર કારણભૂત છે, પરંતુ આ વખતે લો-પ્રેશર સક્રિય ન થતાં મધ્ય ગુજરાત, સૌરાષ્ટ્ર અને ઉત્તર ગુજરાતમાં વરસાદી માહોલ જામ્યો હોવા છતાં વરસાદ પડ્યો નથી.\nઅધિક સચિવ એમ.આર.કોઠારીના અધ્યક્ષસ્થાને યોજાયેલી આ બેઠકમાં આગામી દિવસોમાં વરસાદી પરિસ્થિતિને પહોંચી વળવા NDRF ની કુલ-15 ટીમને એલર્ટ કરાઇ છે. જે પૈકી તાપી, વલસાડ, સુરત, બનાસકાંઠા, જામનગર, અમરેલી ખાતે 1-1 જ્યારે ગાંધીનગર ખાતે3અને વડોદરામાં6ટીમ સ્ટેન્ડબાય રખાઇ છે. રાજ્યમાં વરસાદના કારણે અત્યાર સુધીમાં કુલ 13 લોકોના મૃત્યું થઈ ચુક્યાં છે.


કોરોના સારવારના ખર્ચથી ગભરાશો નહીં, આ નિયમો આધારે ઉઠાવો આ કોરોના કવચનો લાભ - GSTV\nભારતમાં પ્રતિદિન કોરોના વાયરસના સંક્રમિતોની સંખ્યામાં વધારો થઈ રહ્યો છે. લોકો તેના સારવારના ખર્ચની પરેશાન થઈ રહ્યાં છે. સરકારી હોસ્પિટલમાં લોકો સારવાર કરાવી રહ્યાં છે. તે માટે ત્યાં બેડ પહેલાથી જ ભરાઈ ગયા છે. આલોકો ખાનગી હોસ્પિટલની તરફ જઈ રહ્યાં છે. પરંતુ ખાનગી હોસ્પિટલમાં સારવાર ઘણી મોંઘી સાબિત થઈ રહી છે. જેનાથી લોકોની ચિંતામાં પણ વધારો થઈ રહ્યો છે. જો કે, ઈરડાએ કહ્યું છે કે, ઈન્શ્યોરન્સ કંપનિઓ સ્વાસ્થ્ય વિમામાં કોરોનાની સારવારનો ખર્ચ પણ સમાવેશ કરે. આ હેઠળ કંપનીઓ દ્વારા કોરોના કવચ પોલીસી પણ બનાવવામાં આવી છે. વિમા વિનિયામક અને વિકાસ પ્રાધિકરણ ઈરડાએ કંપનીઓે ડોક્ટર અને સ્વાસ્થ્ય કર્મીઓને કોરોના કવચ પ્રમિયિમ ઉપર પાંચ ટકા છુટ આપવાનુ કહ્યું છે. નિયામકે એ પણ સુનિશ્ચિત કરવા માટે કહ્યું છે કે, હોસ્પિટલમાં પોલીસી શરતોને અનુરૂપ વિમાધારકને કેશલેસ સારવારથી મનાઈ ન કરે.\nશું છે કોરોના કવચ પોલીસી ?\nઈરડાના આદેશ ઉપર કેટલીક વિમા કંપનીઓએ કોરોના કવચ પોલીસી બજારમાં ઉતારી છે. 50 હજારથી5લાખ રૂપિયા સુધીના કવર ધરાવતી આ પોલીસીનું પ્રિમિયમ 447 રૂપિયાથઈ શરૂ થઈ રહ્યું છે.\nઆટલો રહેશે સમયગાળો\nવિમા નિયમાક ઈરડાએ તમામ કંપનીઓને કોવિડ-19 સારવાર માટે વિશેષ વિમા પોલીસી લાવવાનો આદેશ કર્યો હતો. જેનો સમયગાળો 3.5મહિનાથી 9.5 મહિના સુધીનો રહેશે અને સંક્રમિત વ્યક્તિના ઘર ઉપર સારવારમાં થયેલા ખર્ચનો ક્લેમ કરવામાં આવશે.\nહોસ્પિટલના ખર્ચનો પણ સમાવેશ\nએચડીએફસી એર્ગોએ જણાવ્યું કે, સરકારી કેન્દ્રો ઉપર તાપસમાં સંક્રમિત થયેલા વ્યક્તિને હોસ્પિટલનો ખર્ચ ઉપર આ પોલીસીનો સમાવેશ થશે. સંક્રમણથી પ્રભાવી અન્યબિમારીઓ અને એમ્બ્યુલન્સ ખર્ચનો પણ સમાવેશ કરવામાં આવ્યો છે. જેમાં 14 દિવસ સુધી ઘરે જ સારવારની સુવિધા રહેશે.\nઆટલુ રહેશે પ્રિમિયમ\nબજાજ આલિયાંઝે જણાવ્યું કે, પ્રિમિયમ 447રૂપિયાથઈ લઈને 5630રૂપિયા અને જીએસટી રહેશે. તેમાં હોસ્પિટલનો દરરોજનો રોકડ ખર્ચનું વૈકલ્પિક કવર પણ રહેશે. જેનું પ્રિમિયમ રૂપિયા 3થી લઈિને 620રૂપિયા અને જીએસટી રહેશે. 35 વર્ષની ઉંમરમાં વ્યક્તિને 50હજાર સુધીની પોલિસી 447 રૂપિયા અને જીએસટીના પ્રિમિયમ ઉપર મળશે. તમામ પ્રિમિયમ એક સાથે જમા કરાવાશે અને દેશમાં તેના દરો પણ સમાન રહેશે.\nસસ્તામાં પડશે ફૈમિલી પ્લાન\nમૈક્સ બુપા હેલ્થ ઈન્સ્યોરન્સના એમડી-સીઈઓ કૃષ્ણન રામચંદ્રને જણાવ્યું કે, અમારી કિંમતો ઘણી સસ્તી છે. 31થી 55 વર્ષના વ્યક્તિ માટે 2.5લાખ રૂપિયાનું કવર માત્ર 2200 રૂપિયાના પ્રિમિયમ ઉપર આપવામાં આવી રહ્યું છે.\n8.5 કરોડ ખેડૂતોના ખાતામાં 2-2 હજાર રૂપિયા થયાં જમા, તમને ન મળે તો અહીં કરો ફોન\nબેંકમાંથી ધિરાણ લેનારાઓ માટે આવી છે ખુશખબર, આ બધી બેંકોએ લોન પર વ્યાજદર ઘટાડ્યું


Home / ગુજરાત / દીવથી પરત ફરી રહેલા મિત્રોને નડ્યો ગમખ્વાર અકસ્માત, 2ના મોત5ઘાયલ\nદીવથી પરત ફરી રહેલા મિત્રોને નડ્યો ગમખ્વાર અકસ્માત, 2ના મોત5ઘાયલ 06/08/2018\nભાવનગર રોડ પર દીવથી ફરી મહુવા પરત જતા7મિત્રોની કાર ઉનાના વ્યાજપુર રોડ પર આવેલી હોટલ નજીક વીજળીના થાંભલા સાથે ધડાકાભેર અથડાતા2લોકોનાં ઘટના સ્થળે જ મોત નિપજ્યા હતા. જ્યારે 5ને ગંભીર ઇજાઓ પહોંચી હતી. ઇજાગ્રસ્તોની સારવાર માટે ઉનાની ખાનગી હોસ્પિટલમાં સારવાર માટે ખસેડવામાં આવ્યા હતા. જેમાં બેની હાલત ગંભીર જણાવતા વધુ સારવાર અર્થે મહુવા ખસેડાયા હતા. અકસ્માતના પગલે નેશનલ હાઇવે પર ટ્રાફિકજામના દ્રશ્યો સર્જાયા હતા.\nઆ ઘટના અંગે મળતી માહિતી અનુસાર મહુવા રહેતા મેહુલ આહીર, જીતુ સોલંકી, રાહુલ ભીલ, અમૃત ચૌહાણ, હિમાંશુ ત્રિવેદી, ચિરાગ પરમાર, મહેશ મકવાણા સહિતના મિત્રો દીવ ફરવા માટે ગયા હતા. દીવથી મહુવા પરત ફરી રહેલા મિત્રોની ગાડીનું ઉના- ભાવનગર કોસ્ટલ હાઇવે પર વ્યાજપુર ખાતે કારના ચાલકે કાબૂ ગુમાવતા વીજપોલ સાથે ધડાકેભેર અથડાતા અકસ્માત સર્જાયો હતો.\nઆ ઘટનામાં ચિરાગ નાનજીભાઇ પરમાર અને મહેશ મગનભાઇ મકવાણાનું ઘટનાસ્થળે જ મોત નીપજ્યું હતું. જ્યારે અન્યોને ગંભીર ઇજા પહોંચતા સારવાર માટે હોસ્પિટલે ખસેડાયા હતા. જો કે અકસ્માક એટલો ભયંકર હતો કે કારમાં બેઠેલા સાતેય મિત્રો ગાડીમાં ફસાઇ ગયા હતા. કારમાંથી તેમને કાઢવામાં પોલીસ અને સ્થાનિક લોકોએ મહામુસિબતે તમામને બહાર કાઢ્યા હતા. અકસ્માતે મૃત્યુ પામનાર બે યુવાનો પૈકી એકનું શરીર દરવાજામાં ફસાઇ ગયું હતું. જેના કારણે તેનું માથુ ધડથી અલગ જ થઇ ગયું હતું.


Chicago return home quarantine female escaped from Rajkot– News18 Gujarati\nરાજકોટમાં શિકાગોથી આવેલી હોમ ક્વૉરન્ટાઇન કરાયેલી યુવતી ફરાર\nઆરોગ્ય વિભાગે શુક્રવારે જાહેર કરેલા આંકડા મુજબ રાજકોટમાંથી 11 સેમ્પલ લેવામાં આવ્યા હતા. તેમાંથી આઠ નેગેટિવ અને ત્રણ પોઝિટિવ રિપોર્ટ આવ્યા હતા.\nLast Updated:March 28, 2020, 10:20 am\nરાજકોટ : ગુજરાતમાં (Gujarat) કોરોના વાયરસને (Coronavirus) કારણે લોકોમાં લૉકડાઉનની (Lockdown) સ્થિતિ લોકો ધીરે ધીરે સમજી રહ્યાં છે. ત્યારે રાજકોટમાં શીકાગોથી આવેલી યુવતીને હોમ ક્વૉરન્ટાઇન કરવામાં આવી હતી. તે યુવતી અમીનમાર્ગ પર આવેલ કિંગ્સ હાઇટ્સમાં આવેલા તેના ઘરમાંથી ફરાર થઇ ગઇ છે. આ યુવતી સામે માલવીયા નગરમાં IPC 269,270,271,188 તેમજ એપિડેમીક ડીસીઝ એક્ટ 1897 ની કલમ3હેઠળ ફરિયાદ નોંધવામાં આવી છે. હાલ પોલીસ આ ફરાર યુવતીને શોધી રહી છે.\nઆરોગ્ય વિભાગે શુક્રવારે જાહેર કરેલા આંકડા મુજબ રાજકોટમાંથી 11 સેમ્પલ લેવામાં આવ્યા હતા. તેમાંથી આઠ નેગેટિવ અને ત્રણ પોઝિટિવ રિપોર્ટ આવ્યા હતા. ત્રણ પોઝિટિવ કેસ આવ્યા તેમાં ગુરુવારે દુબઈથી આવેલા યુવાનના મિત્રનો રિપોર્ટ પોઝિટિવ આવ્યા બાદ તેના પત્નીનો રિપોર્ટ પણ પોઝિટિવ જાહેર થયો છે. આ ઉપરાંત અન્ય બે વ્યક્તિઓના રિપોર્ટ પણ પોઝિટિવ આવ્યા છે. તે બન્ને પણ દુબઈથી આવેલા યુવાનના મિત્ર જ છે. આમ દુબઇથી પરત રાજકોટ આવી યુવાને ચાર વ્યક્તિઓને ચેપ લગાડ્યો છે. રાજકોટમાં કોરોનાના આઠ કેસ નોંધાયા છે. રાજકોટમાં કુલ 37 લોકોને ક્વોરન્ટાઇન કરાયા છે. આ ઉપરાંત રાજકોટ શહેરી વિસ્તારમાં 519 અને ગ્રામ્ય વિસ્તારના 127 મળી કુલ 646 લોકોને હોમ ક્વોરન્ટાઇન રાખવામાં આવ્યા છે.\nઆ પણ વાંચો : અમદાવાદ : લૉકડાઉનની સ્થિતિનો ગેરલાભ ઉઠાવી બૂટલેગરે અપનાવ્યો નવો કીમિયો, ધરપકડ\nત્રણ દિવસ પહેલા પણ વડોદરામાં આવો કિસ્સો સામે આવ્યો હતો. શહેરના ચાર દરવાજા વિસ્તારમાં વિદેશથી આવેલી પુત્રીના કારણે ઘરના તમામ સભ્યોને પણ હોમ ક્વૉરન્ટાઇન કર્યા હોવા છતાં યુવતીના માતા અને પિતા દુકાન ખોલી વ્યવસાય કરતા ઝડપાઇ જતા પોલીસે દંપતી સામે કાયદેસરની કાર્યવાહી કરી છે. ચાંપાનેર દરવાજા પાસે લિંગાયત ખાંચામાં રહેતા દિપકભાઇ ડાહ્યાભાઇ પટેલની પુત્રી વિદેશથી આવી હોવાથી એરપોર્ટ ખાતે સ્ક્રીનિંગ કરાવ્યા બાદ તેને હોમ ક્વોરેન્ટાઇન કરવામાં આવી હતી. દિપકભાઇ બે માળના મકાનમાં ઉપરના માળે રહે છે તેમજ નીચેના માળે શ્રી શક્તિ સેલ્સ નામની દુકાન ધરાવે છે. વડોદરાના આરોગ્ય તંત્ર દ્વારા યુવતી ઉપરાંત તેના પિતા દિપકભાઇ અને માતા ભાવિકાબેનને પણ હોમ ક્વોરેન્ટાઇન કર્યા હતાં. દરમિયાન આરોગ્યખાતાની ટીમ દ્વારા દિપકભાઇના ઘેર તપાસ કરતા બંનેને હોમ ક્વોરેન્ટાઇન કર્યા હોવા છતાં તેઓ દુકાન ખોલી બિન્ધાસ્ત વ્યવસાય કરતા હતાં. આ અંગે આખરે પતિ અને પત્ની સામે સીટી પોલીસે ગુનો દાખલ કર્યો હતો.\nFirst published:March 28, 2020, 09:51 am\nગ્રાહકની દરિયાદિલી પર બાર ટેન્ડરના છલકાયા આંસુ, 2800 રૂપિયાનું જમ્યા પછી આપી 12 લાખની ટીપ


જાણવા જેવું - શ્રાપિત જહાજ 400 વર્ષથી સમુદ્રમાં ભટકતું રહ્યું છે\nજાણવા જેવું – શ્રાપિત જહાજ 400 વર્ષથી સમુદ્રમાં ભટકતું રહ્યું છે: શું તમે ક્યારેય ફ્લાઇંગ ડચમેન શિપ વિશે સાંભળ્યું છે ? જો નહીં, તો આજે આપણે આ જહાજના રહસ્યો વિશે વાત કરવા જઈ રહ્યા છીએ. એવું માનવામાં આવે છે કે આ ભૂતિયા જહાજ છેલ્લા 400 વર્ષથી શ્રાપ પામ્યા પછી દરિયામાં ભટકી રહ્યું છે.\nઆ શ્રાપિત જહાજ વિશે ઘણી વાર્તાઓ છે, જેના કારણે તે હંમેશા ચર્ચામાં રહે છે. આ જહાજને જોવું ખૂબ જ અશુભ માનવામાં આવે છે. એવું માનવામાં આવે છે કે જો કોઈ વ્યક્તિ તેને સમુદ્રમાં જુએ છે, તો તે અને તેનું જહાજ સંપૂર્ણપણે બરબાદ થઈ જાય છે.\nઆ શ્રાપિત જહાજ વિશે દુનિયાભરમાં ઘણા ટેલિવિઝન શો અને લોકપ્રિય ફિલ્મો પણ બનાવવામાં આવી છે. એટલું જ નહીં, અત્યાર સુધી ઘણા લોકોએ ફ્લાઈંગ ડચમેન જોયાનો દાવો કર્યો છે. જોકે, તેમના દાવામાં કેટલું સત્ય છે તે કોઈને ખબર નથી. 20 મી સદીના પ્રખ્યાત લેખક “નિકોલસ મોન્સેરેટ” એ દાવો કર્યો હતો કે તેને બીજા વિશ્વયુદ્ધ દરમિયાન પ્રશાંત મહાસાગરમાં જોયું હતું.\nજૂઓ વીડિયો : પ્લાસ્ટિકની બોટલથી કેવી રીતે બને પાકું મકાન, યુવકે કર્યો કમાલ\nફ્લાઇંગ ડચમેન જહાજ વિશે વિવિધ સિદ્ધાંતો અને માન્યતાઓ છે. આ જહાજના કેપ્ટન હેનરિક વાન ડે ડેકેન હતા. તેઓ ડચમેન તરીકે પણ જાણીતા હતા. એવું કહેવાય છે કે 1641 માં જહાજના કેપ્ટન હેન્રીક વેઇન હોલેન્ડથી ઈસ્ટ ઈન્ડિઝ તરફ જહાજ સાથે નીકળ્યા હતા.\nજો કે, સફર પછી, જ્યારે તે તેના મુસાફરો સાથે હોલેન્ડ પરત ફરવા લાગ્યા, ત્યારે તેણે રસ્તામાં કેટલાક ફેરફારો કર્યા. તેણે પોતાના જહાજને કેપ ઓફ ગુડ હોપ તરફ વળવાની સૂચના આપી. જહાજમાં બેઠેલા મુસાફરો કેપ્ટનના આ નિર્ણયથી ખૂબ નાખુશ હતા કારણ કે તેમને વહેલા તેમના ઘરે પહોંચવાનું હતું. આગળ જતા, જહાજને ભયંકર તોફાનનો સામનો કરવો પડ્યો.\nઆ તોફાનમાં જહાજ સંપૂર્ણપણે નાશ પામ્યું હતું. આ દુર્ઘટનામાં જહાજની અંદરના તમામ મુસાફરો માર્યા ગયા હતા. કહેવાય છે કે મરનાર જહાજના તમામ મુસાફરોએ આ જહાજને શાપ આપ્યો હતો. ત્યારથી આ ભૂતિયા જહાજ દરિયામાં ભટકી રહ્યું છે.\nફ્લાઈંગ ડચમેન જહાજનું રહસ્ય હજુ સુધી બહાર આવ્યું નથી. જો કે ઘણા લોકોએ આ જહાજ જોયાનો દાવો કર્યો છે, પરંતુ કોઈને ખબર નથી કે આ વસ્તુઓમાં કેટલું સત્ય છે અને કેટલું ખોટું છે. ફ્લાઇંગ ડચમેન આજે પણ રહસ્ય છે.\nPrevious articleભારત-ઈંગ્લેન્ડની માન્ચેસ્ટર ટેસ્ટ મેચ રદ, કોરોના સંકટ ન વધે માટે બંને બોર્ડે લીધો નિર્ણય\nNext articleIPhone 13 સીરીઝ: નેટવર્ક વગર પણ કોલ અને મેસેજ કરી શકશો ?


B.P.Norm At in Gujrati નાં ઉપયોગો, ડોઝ, આડઅસરો, ફાયદાઓ, ક્રિયાપ્રતિક્રિયાઓ અને ચેતવણી - B.P.Norm At naa upyogo, dojh, adasro, fayado, kriyapratikriyao ane chetavni\nB.P.Norm At Benefits & Uses[દવા] લાભો અને ઉપયોગો- B P Norm AT Benefits & Uses in Gujarati- B.P.Norm At labhon ane upyogon\nB.P.Norm At નો ડોઝ અને કેવી રીતે લેવી- B P Norm AT Dosage & How to Take in Gujarati - B.P.Norm At no dojh ane kevi rite levi\nB.P.Norm At ની આડઅસરો- B P Norm AT Side Effects in Gujarati- B.P.Norm At ni adasro\nB.P.Norm At સંબંધિત ચેતવણીઓ- B P Norm AT Related Warnings in Gujarati- B.P.Norm At sambhandhit chetavnio\nઅન્ય દવાઓ સાથે B.P.Norm At ની ગંભિર ક્રિયાપ્રતિક્રિયાઓ- Severe Interaction of B P Norm AT with Other Drugs in Gujarati- anya dawao sathe B.P.Norm At ni ghambhir kriyapratikriyao\nB.P.Norm At નાં પ્રતિસૂચકો- B P Norm AT Contraindications in Gujarati- B.P.Norm At naa pratisuchako\nB.P.Norm At વિશે અવારનવાર પૂછવામાં આવતા પ્રશ્નો- Frequently asked Questions about B P Norm AT in Gujarati- B.P.Norm At vise avaranvar puchhavama avata prasno\nખોરાક અને આલ્કોહોલ સાથે B.P.Norm At ની ક્રિયાપ્રતિક્રિયાઓ- B P Norm AT Interactions with Food and Alcohol in Gujarati- khorak ane alcohol sathe B.P.Norm At nī kriyapratikriyao\nB.P.Norm At Benefits & Uses[દવા] લાભો અને ઉપયોગો - B P Norm AT Benefits & Uses in Gujarati - B.P.Norm At labhon ane upyogon\nB.P.Norm At નો ઉપયોગ નીચેનાની સારવાર કરવા માટે થાય છે -\nB.P.Norm At નો ડોઝ અને કેવી રીતે લેવી - B P Norm AT Dosage & How to Take in Gujarati - B.P.Norm At no dojh ane kevi rite levi\nB.P.Norm At નાં ઘટકો - B P Norm AT Active Ingredients in Gujarati - B.P.Norm At naa ghatako\nB.P.Norm At ની આડઅસરો - B P Norm AT Side Effects in Gujarati - B.P.Norm At ni adasro\nસંશોધન આધારિત, જ્યારે B.P.Norm At નો ઉપયોગ કરવામાં આવે છે ત્યારે નીચેની આડઅસરો જોવામાં આવી છે -\nB.P.Norm At સંબંધિત ચેતવણીઓ - B P Norm AT Related Warnings in Gujarati - B.P.Norm At sambhandhit chetavnio\nશું સગર્ભા સ્ત્રીઓ માટે B.P.Norm At નો ઉપયોગ સુરક્ષિત છે?\nસગર્ભા સ્ત્રીઓ B P Norm AT થી સાધારણ આડઅસરો અનુભવી શકે છે. જો તમને તેમલાગતું હોય, તો તેને બંધ કરો અને ફક્ત ડૉક્ટરની સલાહ પર જ શરૂ કરો.\nશું સ્તનપાન દરમ્યાન B.P.Norm At નો ઉપયોગ સુરક્ષિત છે?\nજો તમે સ્તનપાન કરાવતા હોવ, તો તમે B P Norm AT ની કેટલાક નુકસાનકારક અસરો અનુભવી શકો છો. જો તમે આમાંના કોઈપણનો અનુભવ કરો છો, તો તમારા ડૉક્ટર સાથે સંપર્ક ન કરવામાં આવે ત્યાં સુધી તેનો ઉપયોગ બંધ ન કરો. તમારા ડૉક્ટર સૂચવે તેમ કરો.\nકિડનીઓ પર B.P.Norm At ની અસર શું છે?\nકિડની પર B P Norm AT હળવી આડઅસરો ધરાવી શકે છે. મોટા ભાગનાં લોકો કિડની પર કોઇ અસર જોતા નથી.\nયકૃત પર B.P.Norm At ની અસર શું છે?\nયકૃત પર B P Norm AT લીધા પછી પ્રતિકૂળ અસર થઈ શકે છે. જો તમે તમારા શરીર પર કોઈપણ આડઅસરો જુઓ તો આ દવા લેવાનું બંધ કરો. તમારા ડૉક્ટર તમને આ B P Norm AT લેવા માટે સલાહ આપે તો જ આ દવા ફરીથી લો.\nહ્રદય પર B.P.Norm At ની અસર શું છે?\nહૃદય પર B P Norm AT લીધા પછી પ્રતિકૂળ અસર થઈ શકે છે. જો તમે તમારા શરીર પર કોઈપણ આડઅસરો જુઓ તો આ દવા લેવાનું બંધ કરો. તમારા ડૉક્ટર તમને આ B P Norm AT લેવા માટે સલાહ આપે તો જ આ દવા ફરીથી લો.\nઅન્ય દવાઓ સાથે B.P.Norm At ની ગંભિર ક્રિયાપ્રતિક્રિયાઓ - Severe Interaction of B P Norm AT with Other Drugs in Gujarati - anya dawao sathe B.P.Norm At ni ghambhir kriyapratikriyao\nદર્દીઓમાં તે ગંભિર આડઅસરો પેદા કરતી હોવાથી નીચેની દવાઓ સાથે B.P.Norm At ન લેવી જોઇએ -\nB.P.Norm At નાં પ્રતિસૂચકો - B P Norm AT Contraindications in Gujarati - B.P.Norm At naa pratisuchako\nજો તમે નીચેનામાંથી કોઇ પણ રોગોથી પિડાતા હોવ, તો તમારા ડૉક્ટર તેમ કરવાનું ન કહે ત્યાં સુધી તમારે B.P.Norm At લેવી ન જોઇએ -\nB.P.Norm At વિશે અવારનવાર પૂછવામાં આવતા પ્રશ્નો - Frequently asked Questions about B P Norm AT in Gujarati - B.P.Norm At vise avaranvar puchhavama avata prasno\nશું B.P.Norm At આદત બનાવનાર અથવા વ્યસનકારક છે?\nના, B P Norm AT લેવાથી વ્યસન થતું નથી.\nના, B P Norm AT લીધા પછી મગજને સક્રિય અને સાવધ રાખવાની જરૂર પડે તેવી કોઇ પણ વસ્તુ ન કરવી જોઈએ.\nહા, પરંતુ તમારે ફક્ત તમારા ડૉક્ટરની સલાહ મુજબ જ B P Norm AT લેવી જોઈએ.\nના, B P Norm AT કોઈ પણ પ્રકારની માનસિક બિમારીનો ઇલાજ કરી શકતી નથી.\nખોરાક અને આલ્કોહોલ સાથે B.P.Norm At ની ક્રિયાપ્રતિક્રિયાઓ - B P Norm AT Interactions with Food and Alcohol in Gujarati - khorak ane alcohol sathe B.P.Norm At nī kriyapratikriyao\nખોરાક અને B.P.Norm At વચ્ચે ક્રિયાપ્રતિક્રિયાઓ\nતમે ખોરાક સાથે B P Norm AT લઈ શકો છો.\nઆલ્કોહોલ અને B.P.Norm At વચ્ચે ક્રિયાપ્રતિક્રિયાઓ\nઆલ્કોહોલ સાથે B P Norm AT લેવાથી તમારા આરોગ્ય પર ગંભીર હાનિકારક અસર થઈ શકે છે


Lenovo shows off the world first foldable PC|લેનોવો કંપનીએ દુનિયાનું પ્રથમ ફોલ્ડેબલ લેપટોપ બનાવ્યું, ટાઈપિંગ માટે સ્ક્રીન પર વર્ચ્યૂઅલ કીબૉર્ડ આવી જશે\nLenovo shows off the world first foldable PC\nઅપકમિંગ / લેનોવો કંપનીએ દુનિયાનું પ્રથમ ફોલ્ડેબલ લેપટોપ બનાવ્યું, ટાઈપિંગ માટે સ્ક્રીન પર વર્ચ્યૂઅલ કીબૉર્ડ આવી જશે\nફોલ્ડ થયા બાદ લેપટોપ ડાયરી જેવું દેખાશે\nએક વખત ચાર્જ કરી લીધા બાદ યુઝર તેને દિવસભર વાપરી શકશે\nવર્ષ 2020માં લોન્ચ થશે\nMay 14, 2019, 03:51 PM IST\nગેજેટ ડેસ્કઃ ચીનની કંપની લેનોવો કંપનીએ દુનિયાના પ્રથમ ફોલ્ડેબલ લેપટોપની એક ઝલક બતાવી છે. આ પર્સનલ કમ્પ્યુટર થિંકપેડ X1નો ભાગ છે. કંપની આ લેપટોપ બનાવવા માટે છેલ્લાં ત્રણ વર્ષથી કામ કરી રહી હતી. લેપટોપનું સંપૂર્ણ ટેસ્ટિંગ થયા બાદ વર્ષ 2020માં લીનોવો તેને લોન્ચ કરશે. કંપનીએ દાવો કર્યો કે, આ ડિવાઈસ માર્કેટમાં આવી ગયા બાદ યુઝરને ટેબલેટ અને લેપટોપ બંને સાથે રાખવા નહીં પડે. ફોલ્ડેબલ લેપટોપ પહેલાં ઘણી કંપનીઓએ ફોલ્ડેબલ સ્માર્ટફોન પણ લોન્ચ કર્યાં હતાં.\nઆ લેપટોપની સ્ક્રીનને વચ્ચેથી ફોલ્ડ કરી શકાશે. આ લેપટોપની ખાસિયત તો એ છે કે, જ્યારે યુઝર ટાઈપ કરે છે ત્યારે સ્ક્રીન પર જ વર્ચ્યૂઅલ્ કીબૉર્ડ બની જાય છે. જો કે, કંપની તેની સાથે વાયરલેસ કીબૉર્ડ પણ આપશે. યુઝર બીજા લેપટોપની જેમ જ આ લેપટોપનો ઉપયોગ કરી શકશે. દેખાવની વાત કરીએ તો, ફોલ્ડ થયા બાદ લેપટોપ ડાયરી જેવું લાગે છે.\nજો કે, કંપનીએ હજુ ફોલ્ડેબલ લેપટોપના હાર્ડવેર વિશે કોઈ ખુલાસો કર્યો નથી. વીડિયો ચેટ માટે અલગ કેમેરા મળશે. લેપટોપમાં2યુએસબી C ટાઈપ પોર્ટ અને 3.5 mmનો એક હેડફોન માટે ક્નેક્ટિવિટી પોર્ટ આપ્યો છે. વિન્ડોઝ 10 પર લેપટોપની ઓપરેટિંગ સિસ્ટમ કામ કરે છે. ફોલ્ડેબલ લેપટોપમાં ઇન્ટેલ કંપનીનાં પ્રોસેસરનો ઉપયોગ કરવામાં આવ્યો છે, પણ સ્પીડને લઈને કંપનીએ કોઈ માહિતી શેર કરી નથી. લેનોવોનું કહેવું છે કે, એક વખત ચાર્જ કરી લીધા બાદ યુઝર તેને દિવસભર વાપરી શકશે.ભારત અને બીજા દેશમાં ફોલ્ડેબલ લેપટોપની કિંમત શું હશે તે વિશે લેનોવોએ કોઈ ખુલાસો નથી કર્યો.


માઇક્રોફિક્શન : શગ – દીપ્તિ રાડિયા; રસાસ્વાદ – હેમાંગી ભોગાયતા – Microsarjan.in\nHome » આસ્વાદ » માઇક્રોફિક્શન : શગ – દીપ્તિ રાડિયા; રસાસ્વાદ – હેમાંગી ભોગાયતા\nમાઇક્રોફિક્શન : શગ – દીપ્તિ રાડિયા; રસાસ્વાદ – હેમાંગી ભોગાયતા\nby સર્જન માઇક્રોફિક્શન|Published June 7, 2020 |3 comments\nઆ શ્રેણી સર્જન મિત્રોની માઇક્રોફિક્શનને ખોલી સર્જનના જ અન્ય મિત્રો દ્વારા એનો આસ્વાદ અથવા વિવેચન કરાવવાની અમે કરેલી મથામણનું પરિણામ છે. માઇક્રોફિક્શનમાં ઘણું એવું હોય છે જે વાચકે પોતે વિચારવાનું કે વિસ્તારવાનું રહે છે, એનો પ્રાયોગિક પ્રયત્ન સર્જક જ વાચક બની કરી બતાવે એ હેતુથી આ ટાસ્ક કરેલો અને એના પરિણામે ઘણાં સુંદર વિવેચન અથવા રસાસ્વાદ મળ્યા એ સર્વે વાચકમિત્રો સાથે વહેંચી રહ્યાં છીએ. એ અંતર્ગત પ્રસ્તુત છે દીપ્તિ રાડિયાની માઇક્રોફિક્શનનો હેમાંગી ભોગાયતાની કલમે રસાસ્વાદ.\n“આટલી મોંઘવારીમાં ચોખ્ખા ઘીનો દીવો ભડભડ બળે,આ તે કાંઈ રીત છે?”\n“બબ્બે જીવલેણ અકસ્માતોમાં હું બચી ગયો ત્યારથી એ અખંડ દીવો મમ્મીની શ્રદ્ધાનો વિષય છે. છોડને માર્ગી.”\n“વાત છોડવા માટે નથી છેડી. પપ્પા ઘણું મૂકતા ગયા, આ બધું વાપરીને જશે? અડધી રાત થઈ. જાવ, ચુપચાપ શગ સંકોરતા આવો.”\nદીકરો પહેલાની જેમ હેતથી હાથ ફેરવશે એ આશાએ માની આંખો અધખુલ્લી જ રહી.\nસવારમાં સોસાયટીમાં સોપો પડી ગયો.મંદારના મમ્મી ગયા… શગ સંકોરી લીધી!\n– દીપ્તિ રાડિયા\nમાઇક્રોફિકશન એટલે ટૂંકમાં ઘણું કહેવાનું હોય એટલે મોટાભાગે વાર્તાકારો બિનજરૂરી વર્ણનને બાદ કરીને મોટાભાગે સંવાદનો આશરો લેતા હોય છે. લેખિકાએ પણ આવું કર્યું છે. અગાઉ બની ગયેલી ઘટનાઓ, જેવી કે મંદારના પિતાનું મૃત્યુ, મંદારના બે જીવલેણ અકસ્માત, મંદારના માતાનો અખંડ દીવો રાખવો, વગેરે બધી વાતો લેખિકાએ સંવાદોમાં સરળ રીતે વણી લીધી છે. ક્યારેક ટૂંકમાં કહેવા જતા ઘણી વાતો કહેવાની રહી જાય છે કે પછી અતિ ગૂઢ રીતે કહેવાય તો ઘણીવાર વાંચક સમજી ન શકે એવું બનતું હોય છે. પરંતુ અહીં લેખિકા એક સરળ છતાં ગર્ભિત અર્થવાળી વાર્તા કહેવામાં સફળ થયા છે.\nભારતીય પરિપ્રેક્ષમાં માનવીનું જીવન તેની આસ્થા સાથે સંકળાયેલું હોય છે. માનવીની આસ્થા મૃત્યુ પામે એટલે માનવી મૃત્યુ પામે છે. જીવન જીવવાની ધગશ માનવીની માત્ર તેની આસ્થાને લીધે હોય છે. મંદારની માતા પતિના ગયા પછી તેમની આસ્થાને પેલા દીવામાં સ્થાપિત કરીને બેઠા હતા. એ દીવો ઓલવાયો તો એમનું જીવન પણ ઓલવાઈ ગયું. એમ પણ અર્થ કરી શકાય કે દીવાને બદલે તેમને પુત્રની લાંબી આયુ માટે પોતાનો દેહ સળગાવી દીધો.\nલેખિકા પાત્રોના નિરૂપણમાં પણ ઘણા સફળ થયા છે. મિલકતમાં જ રસ ધરાવતી વહુ, પત્ની અને માતા વચ્ચે ફસાયેલો દીકરો અને દીકરાની લાંબી ઉંમરની કામના કરતી માતા.\nબોલચાલની ભાષા પસંદ કરવા જતા અમુક શબ્દો બહુ સાદા પસંદ થયા છે.\nઆમ તો વાર્તામાં બિનજરૂરી શબ્દો બહુ નથી, છતાં ‘દીકરો પહેલાની…’ આ ફકરો કાઢી શકાય એમ છે. એ ફકરાને લીધે વાર્તા સમજવામાં કંઈ ફેર પડતો હોય એવું નથી લાગતું.\nમાઈક્રોફિક્શનના ગુણો છે જેમકે ટૂંકમાં ઘણું કહેવાની વાત, બિનજરૂરી વર્ણનો ન કરવા વગેરે. માઇક્રોફિક્શનમાં અંત મોટાભાગે વાંચક માટે ખુલ્લો મૂકાતો હોય છે, આ વાર્તામાં પણ છેલ્લે મંદારના માતાને હોસ્પિટલે લઈ જતા કે એમ બતાવી શકાયા હોત.\nએક વાંચકને વાંચવી ગમે તેવી માઇક્રોફિક્શન છે….\n– હેમાંગી ભોગાયતા\n3 thoughts on “માઇક્રોફિક્શન : શગ – દીપ્તિ રાડિયા; રસાસ્વાદ – હેમાંગી ભોગાયતા”\nJune 7, 2020, 8:17 pm\nJune 8, 2020, 10:54 am\nmicrofiction to mast chhe j pan etlu j saras aa microfiction vishe nu chintan\nમાનવીની આસ્થા મૃત્યુ પામે એટલે માનવી મૃત્યુ પામે છે.\nPrevious post માઇક્રોફિક્શન : ભિક્ષાન્ન દેહી – રાજુ ઉત્સવ; રસાસ્વાદ – સુષમા શેઠ\nNext post માઇક્રોફિક્શન : લેવલ પાર – જાહ્નવી અંતાણી; આસ્વાદ – રાજુ ઉત્સવ


ચીનના યુઆનના ડિવેલ્યુએશનથી રૂપિયામાં છ વર્ષનો 113 પૈસાનો સૌથી મોટો કડાકો નોંધાયો | નવગુજરાત સમય\n1 / 1 ચીનના યુઆનના ડિવેલ્યુએશનથી રૂપિયામાં છ વર્ષનો 113 પૈસાનો સૌથી મોટો કડાકો નોંધાયો\nડોલર સામે યુઆન છેલ્લાં 11 વર્ષમાં પહેલી વાર 7ના લેવલની નીચે આવી ગયો હતો\nવિદેશી રોકાણકારોની જંગી વેચવાલી, અમેરિકા-ચીન વચ્ચે વધેલા ટ્રેડ વોર અને ચીનની કરન્સી યુઆનના ડિવેલ્યુએશનને કારણે ડોલર સામે રૂપિયો સોમવારે 113 પૈસા તૂટી ગયો હતો અને પાંચ મહિનાની નીચી સપાટીએ 70.73 બંધ રહ્યો હતો. છેલ્લાં છ વર્ષમાં એક જ દિવસનો આ સૌથી મોટો કડાકો હતો. આર્થિક કારણો ઉપરાંત કાશ્મીરમાંથી કલમ 370 હટાવાઈ તેને કારણે પણ વિદેશી રોકાણકારોની વેચવાલી વધી હતી. રૂપિયો સતત ત્રીજા દિવસે ઘટ્યો હતો અને આ ત્રણ દિવસમાં તેમાં 194 પોઈન્ટનો કડાકો બોલી ગયો છે. ચાઈનીઝ યુઆન ડોલર સામે સોમવારે બપોરે ઘટીને 7.0391 સુધી આવી ગયો હતો, જે ફેબ્રુઆરી 2008 પછીથી સૌથી નીચા સ્તર પર આવી ગયો હતો.\nચીને સોમવારે તેની કરન્સી યુઆનમાં મોટાપાયે ધોવાણ થવા દીધું હતું અને ડોલર સામે તે સંવેદનશીલ ગણાતા 7ના લેવલની નીચે આવી ગયો હતો. ડોલર સામે યુઆન છેલ્લાં 11 વર્ષમાં પહેલી વાર 7ના લેવલની નીચે આવી ગયો હતો, જેને પગલે ચીન ડિવેલ્યુએશનને અમેરિકા સામે ટ્રેડ વોરમાં શસ્ત્ર તરીકે ઉપયોગમાં લેશે તેવી શક્યતા દર્શાવાઈ રહી છે. ચીનની સેન્ટ્રલ બેન્કે ‘ટ્રેડ પ્રોટેક્શનિઝમ’ને કારણે યુઆનમાં ધોવાણ થયું હોવાનું કહ્યું હતું. અમેરિકાના પ્રમુખ ડોનાલ્ડ ટ્રમ્પે ચીનની 300 અબજ ડોલરની વસ્તુઓ પર ગયા સપ્તાહે વધુ 10 ટકા ટેરિફ ઝીંકી દીધી તેને પગલે બન્ને દેશો વચ્ચે ટ્રેડ વોર વધુ આક્રમક બન્યું છે. ચીને આ રીતે હવે અમેરિકા સામે કરન્સી વોર છેડ્યું છે.\nદરમિયાન ચીનની કરન્સીના ડિવેલ્યુએશનને પગલે ભારતીય કરન્સી માર્કેટમાં પણ ભારે ઊથલપાથલ થઈ ગઈ હતી અને રૂપિયો ડોલર સામે એક જ દિવસમાં 113 પૈસા ગગડી ગયો હતો. રૂપિયો સોમવારે સવારે ડોલર સામે 70.20 ઉપર ખૂલ્યો હતો અને નીચામાં 70.74 સુધી અને ઉપરમાં 70.18 સુધી ગયા બાદ છેલ્લે 70.73 બંધ રહ્યો હતો. છેલ્લે 1 માર્ચે તે આ લેવલથી નીચે બંધ રહ્યો હતો. ઓગસ્ટ 2013 પછીથી આ સૌથી મોટો કડાકો હતો. ફોરેક્સ ટ્રેડર્સે કહ્યું હતું કે અમેરિકા-ચીન ટ્રેડ સંબંધિત ચિંતાની સાથે જમ્મુ-કાશ્મીરમાં કલમ 370 હટાવવાનો ઠરાવ રાજ્યસભામાં રજૂ કરાયો તેને કારણે રૂપિયા પર દબાણ વધ્યું હતું. જોકે ક્રૂડ ઓઈલના ભાવ નીચા હોવાથી થોડી રાહત થઈ હતી. બ્રેન્ટ ક્રૂડ ઓઈલ 1.18 ટકા ઘટીને બેરલદીઠ 61.16 ડોલર થયું હતું. દરમિયાન વિદેશી સંસ્થાગત રોકાણકારો(FII)એ સોમવારે પણ વેચવાલી ચાલુ રાખી હતી અને તેમણે ~2016 કરોડની નેટ વેચવાલી કરી હતી. 10 વર્ષનું સરકારી બોન્ડ યીલ્ડ 6.39 ટકા રહ્યું હતું.\nચીનની સેન્ટ્રલ બેન્ક દરરોજ સવારે એક્સચેન્જ રેટ સેટ કરે છે અને યુઆનની ડોલર સામે સામાન્ય રીતે2ટકા સુધી વધ-ઘટ થવા દે છે. સેન્ટ્રલ બેન્ક કરન્સી ખરીદી કે વેચી શકે છે અથવા ભાવમાં વધ-ઘટ કરાવવા માટે તે કોમર્શિયલ બેન્કોને ખરીદી કે વેચવાલી કરવા કહી શકે છે. ચીનની સેન્ટ્રલ બેન્કે સોમવારે ટેરિફમાં વધારાના ટ્રમ્પના નિર્ણયના સંદર્ભમાં કહ્યું હતું કે એકતરફી વલણ અને ટ્રેડ પ્રોટેક્શનિઝમને કારણે કરન્સીમાં ધોવાણ થયું છે. તેણે યુઆન 7ની નીચે સરકી ગયો તેને પણ સાધારણ ઘટના ગણાવી હતી અને ફોરેન એક્સચેન્જ માર્કેટમાં સ્થિરતા જળવાઈ રહેશે તેમ કહ્યું હતું. ટ્રમ્પે ટેરિફમાં વધારો ઝીંકી દેતા ચીનનું અર્થતંત્ર નરમ પડશે તેવી ભીતિ વ્યક્ત થઈ રહી છે જેને પગલે યુઆન પર દબાણ વધી ગયું છે.\nટ્રેડ ટેરિફની અસરઃ સોનું તૂટ્યું, રૂપિયો 11 સપ્તાહની ઊંચી સપાટીએ\nFPI સતત ચોથા મહિને લેવાલ, મેમાં ~9,031 કરોડની ખરીદી\nરૂપિયો ફરી સરકીને 70 તરફ, સોનું સુધર્યું


Posted on 10:34 pm December 25, 2019 10:22 am December 26, 2019 Author Aryan PatelComments Off on સૂર્ય ગ્રહણ કઈ રાશિ ઉપર શુભ પ્રભાવ લઈને આવી રહ્યું છે અને કઈ રાશિ ઉપર અશુભ પ્રભાવ જુઓ રાશિ અનુસાર\nમેષ રાશિ ઉપર સૂર્ય ગ્રહણ નો પ્રભાવ સામાન્ય જોવા મળશે. આ દિવસે તમારા સ્વાસ્થ્યનું ધ્યાન રાખવું નોકરી વ્યવસાય સંબંધિત કાર્યમાં ઉતાવળ ન કરવી. સૂર્યગ્રહણ તમારા ભાગ્ય પર સકારાત્મક પ્રભાવ લઈને આવી રહ્યું છે. ગ્રહણ કાળ દરમિયાન ॐ ભાસ્કરાયે નમ: મંત્રનો જાપ વરદાન સાબિત થશે.\nસૂર્ય ગ્રહણનો પ્રભાવ વૃષભ રાશિના જાતકો માટે સામાન્ય રહેશે. ધ્યાન રાખવું કે કોઈપણ કાર્ય માટે બીજા ઉપર નિર્ભર ન રહેવું. પણ નિર્ણય લેતા પહેલા સમજી વિચારીને લેવું. સૂર્ય ગ્રહણના સકારાત્મક પ્રભાવ માટે તેમજ નકારાત્મક પ્રભાવ દૂર કરવા માટે ॐ નમ: શિવાય મંત્ર જાપ કરવો.\nસૂર્યગ્રહણના પ્રભાવ મિથુન રાશિના જાતકો માટે સામાન્ય રહેશે. આ દિવસે આર્થિક બાબતોમાં તેમજ લવ લાઈફ અને મેરેજમાં રાખવી. સૂર્યગ્રહણ તમારી રાશિ ઉપર નકારાત્મક પ્રભાવ ન પડે એ માટે ॐ ધૃણિ: સૂર્યાય નમ: મંત્રનો જાપ કરો.\nકર્ક રાશિ સૂર્યગ્રહણનો શુભ પ્રભાવ જોવા મળશે. ગ્રહણ દરમિયાન તમને શું પરિણામ જોવા મળશે. સૂર્ય ગ્રહણના સકારાત્મક પ્રભાવ વધારે મેળવવા માટે ॐ ખખોલ્કાય નમ: મંત્રનો જાપ કરો. આ દિવસે તમને શુભ સમાચાર અને પ્રાપ્તિના યોગ બની રહ્યા છે.\nસૂર્યગ્રહણના પ્રભાવ તમારી રાશિ ઉપર સામાન્ય રહેશે. તમે કોઈપણ વિષય ઉપર વધારે વિચાર કરી શકશો આ સમય દરમિયાન તમારે બીજી રહેવુ આ કાર્યમાં મિત્રોનો સહયોગ મળશે સૂર્ય ગ્રહના અશુભ પ્રભાવથી બચવા માટે ॐ આદિત્યાય નમ: મંત્રનો જાપ કરો.\nસૂર્યગ્રહણ ના પ્રભાવ કન્યા રાશિના જાતકો માટે સામાન્ય રહેશે. મહત્વપૂર્ણ કાર્ય પરિવર્તન પરિવારજનોની સલાહ લઈને કરવા. ધન સાથે જોડાયેલ આ કાર્યમાં ઉતાવળ ન કરવી ગ્રહનો નકારાત્મક પ્રભાવોને દૂર કરવા માટે ॐ નમો ભગવતે વાસુદેવાય મંત્રનો જાપ કરો. તમામ પરેશાનીઓથી મુક્તિ મળશે.\nતુલા રાશિના લોકો સૂર્યગ્રહણનો શુભ પ્રભાવ જોવા મળશે. આ રાશિના જાતકોને ધનલાભ થશે. આર્થિક જીવન માં સુધારો આવશે વર્ષ 2019નો અંતિમ સૂર્યગ્રહણ તુલા રાશિ માટે શુભ રહેશે. આદિત્યહૃદય સ્ત્રોત તેમજ ॐ નમ: શિવાય મંત્રનો જાપ કરો.\nસૂર્યગ્રહણ વૃષીક રાશિ ઉપર સામાન્ય પ્રભાવ રહેશે આ દરમિયાન તમારે મહત્વપૂર્ણ નિર્ણય ઉપર સાવધાની રાખવી પરિવારમાં શાંતિપૂર્ણ માહોલ બન્યો રહે તે માટે તમારે પ્રયાસ કરવા સૂર્ય ગ્રહના અશુભ પ્રભાવથી બચવા માટે ॐ નમો ભગવતે આદિત્યાય અહોવાહિની સ્વાહા મંત્રનો જાપ કરો.\nધનુ રાશિ ઉપર સૂર્યગ્રહણનો સામાન્ય પ્રભાવ જોવા મળશે કોઈ પણ નિર્ણય સમજદારીથી લેવો મહત્વપૂર્ણ કાર્ય માટે અને લોકો ઉપર નિર્ભર ન રહેવું સકારાત્મક ઉર્જા તમારું મન શાંત અને પ્રસન્ન રાખશે સૂર્યગ્રહણ માટે વૈષ્ણવે નમ: મંત્ર જાપ કરવો.\nસૂર્ય ગ્રહણ નો પ્રભાવ મકર રાશિના લોકો માટે સામાન્ય રહેશે આ દિવસે આર્થિક મામલાઓમાં સમજી-વિચારીને નિર્ણય લેવો વધારાના ખર્ચા ઉપર ધ્યાન રાખો સૂર્યગ્રહણનો તમારી રાશિ ઉપર નકારાત્મક પ્રભાવ ન પડે તે માટે ॐ ધૃણિ: સૂર્યાય નમ: મંત્રનો જાપ કરો.\nસૂર્ય ગ્રહણ નો પ્રભાવ કુંભ રાશિના જાતકો માટે શુભ રહેશે આ સમય દરમ્યાન મનમાં પ્રસન્નતાનો ભાવ રહેશે સારા ફળની પ્રાપ્તિ થશે તેમજ લાભની પ્રાપ્તિ થશે. ॐ નમોસ્તુ સૂર્યાય સહસ્ત્ર રશ્મયે નમ: મંત્રનો જાપ કરો.\nમીન રાશિના લોકો માટે સૂર્યગ્રહણ શુભ રહેશે. તમારામાં ખુશીઓ આવશે. કોઈ સારા સમાચાર મળશે સૂર્યગ્રહણ તમારી રાશિ ઉપર સ્વભાવ લઈને આવી રહ્યું છે. જેનાથી તમને ધનલાભ થશે. ॐ હ્રાં હ્રીં સ: સૂર્યાય નમ: મંત્રનો જાપ કરો.


Soneri Boond (Gujarati Essays) | Books For You\nSoneri Boond (Gujarati Essays)\nAuthor Vinesh Antaani\nજીવનમાં ડગલે ને પગલે મનુષ્ય કાંઈક મેળવવાના પ્રયત્નમાં ગૂંથાયેલો હોય છે. કોઈને પદની તો કોઈને પ્રતિષ્ઠાની તો વળી કોઈને અતિ ધનવાન બનવાની લાલસા હોય છે... પળેપળ જીવતો મનુષ્ય જાણે કે પ્રત્યેક પળમાં રહેલા જીવનને માણવાને બદલે જીવનમાં વધુ પળો ઉમેરવાના પ્રયાસમાં ગૂંથાયેલો રહે છે. પદ, પ્રતિષ્ઠા, સત્તા વગેરે મેળવવા જતાં સ્વાસ્થ્ય, સ્વજનોનો સમય, અરે ક્યાંક અને ક્યારેક તો માણસાઈ પણ ગુમાવી બેસે છે. ‘વર્ક વ્હાઇલ યુ વર્ક, પ્લે વ્હાઇલ યુ પ્લે’ની ઉક્તિ ક્યાંય સાર્થક થતી નથી, કારણ કે કામના દબાવમાં આજે કોઈને રમવાનો કે હળવાશનો સમય જાણે કે મળતો નથી. વળી જે મળે છે તેને માણતાં આવડતું નથી. જે મળ્યું છે એને માણતાં આવડી જાય તો પણ માનવજીવનની ઘણી સમસ્યાઓ હલ થઈ જાય. આથી જ તો આપણા વડીલો, વયોવૃદ્ધોના મોઢે અવારનવાર આપણે સાંભળીએ છીએ કે, ‘ગમતાંનો કરીએ ગુલાલ’. આ વાતને આપણા સુધી પહોંચાડવા માટે પુસ્તકના લેખક શ્રી વીનેશભાઈ અંતાણીએ ખૂબ સરસ ઉદાહરણોને પોતાના લેખોમાં વણી લઈ આ વાત આપણા સુધી પહોંચાડી છે.\nપુસ્તકનું શીર્ષક જ સ્વયંમાં ઘણું બધું સમજાવી જાય છે. ક્ષણભંગુર લાગતા ઝાકળના એક બિંદુ પર સૂરજનું કિરણ જ્યારે પડે છે ત્યારે સમગ્ર વાતાવરણ જાણે તેજોમય બની જાય છે. ઘડીક સમય લગી જાણે કે આ નાનું ઝાકળનું બિંદુ સૂર્ય જેટલું જ તેજસ્વી અને પ્રભાવી ભાસે છે. પણ આ જોવા માટેની દ્ષ્ટિ અને વિશિષ્ટ દ્ષ્ટિકોણને વિકસાવવાની જરૂર છે. પુસ્તકમાં જુદાં જુદાં 35 પ્રકરણો સમાવિષ્ટ છે, જેમાં ઓછા પૈસે દ્ષ્ટિકોણને વિકસાવવાની જરૂર છે. પુસ્તકમાં જુદા જુદા 35 પ્રકરણો સમાવિષ્ટ છે. જેમાં ઓછા પૈસે મૂલ્યવાન ખરીદી, તમે કોણ છો મને પૂછનાર?, દરેકના બાળપણની આગવી ગાંઠડી, વિશાદનો પણ એક આનંદ હોય છે વગેરે પ્રકરણો હૃદયને સ્પર્શી જાય તેવા છે. આજે જ્યારે લોકો જીવનની સફળતાને માત્ર આર્થિક સધ્ધરતા સાથે જોડવા લાગ્યા છે ત્યારે એમના માટે અંગત જિંદગી અને વ્યાવસાયિક જિંદગી વચ્ચેની ભેદરેખા ભૂંસાઈ રહી છે. ત્યારે આ પુસ્તક એક માર્ગદર્શક બની સાચી રીતે જીવન જીવવાનો રાહ બતાવે છે. રોજિંદા જીવનની ઘટમાળમાં ઘટતી પ્રત્યેક ઘટનામાં જ્યાં જ્યાં આપણને અંધકાર ભાસે છે, ક્યાંક કાંઈક ખોટું હોય તેવી લાગણીઓથી મન ભરાઈ આવે ત્યારે હંમેશા એવું વિચારવું જોઈએ કે અંધકાર કશાયનો અંત નથી પરંતુ આવનારા અજવાળાનો આરંભ છે. આથી આ આરંભને આવકારવા હંમેશા તત્પર રહેવું જોઈએ. આવી અનેરી વાતોનો સંગમ એટલે જ ‘સોનેરી બુંદ’. ચાલો, તો આ સોનેરી બુંદના સાથ થકી જીવનને સુવર્ણમય બનાવીએ.


પાદરીએ થૂંક શખ્સના મોઢા પર ચોપડ્યું, લોકો ભડક્યા | નવગુજરાત સમય\nપાદરીએ થૂંક શખ્સના મોઢા પર ચોપડ્યું, લોકો ભડક્યા\n18-01-2022 06:25 PM\nઆ ઘટનાનો વીડિયો વાયરલ થતા લોકો રોષે ભરાયા\nઅમેરિકામાં એક પાદરી જાહેરમાં હજારો લોકોની સામે પોતાના હાથ પર થૂંક્યા બાદ તે સામે ઉભેલા એક શખ્સના ચહેરા પર લગાવતો હોવાનો વીડિયો વાયરલ થયો છે. આટલું જ નહીં પાદરી ફરીથી પોતાના હાથ પર થૂંકે છે અને ભાષણ આપ્યા બાદ ફરીથી શખ્સના યુવક પર લગાવી દે છે. આ ઘટનાનો વીડિયો સામે આવતા જ લોકોમાં આક્રોષ જોવા મળ્યો છે. આખરે પાદરીએ લોકોની માફી માંગવી પડી હતી.\nપ્રાપ્ત વિગતો મુજબ આ ઘટના અમેરિકાના ટુલ્સા શહેરની છે. ડેઈલી મેલના એક અહેવાલ મુજબ આ પાદરીનું નામ માઈકલ ટૉડ છે જે એક ટ્રાન્સફોર્મેશન ચર્ચ સાથે જોડાયેલા છે. તાજેતરમાં જ એક કાર્યક્રમમાં જાહેર મંચ પર તે જનમેદનીની સંબોધી રહ્યા હતા. સ્ટેજ પર પાદરી સાથે એક શખ્સ જોવા મળે છે. સ્ટેજ પરથી પાદકરી ભગવાન ઈસુ સાથે જોડાયેલી કેટલીક વાતો જણાવે છે. ત્યારબાદ અચનાક જ તેઓ હાથ પર થૂંક કાઢે છે અને બાજુમાં રહેલા શખ્સના મોઢા પર તે ચોપડે છે. પાદરી એવું કહે છે કે આ એ પળ છે જ્યારે લોકો પ્રભુનો સામનો નથી કરતા. મોટાભાગે લોકો પાછા વળી જાય છે કારણ કે ભગવાનન પ્રાપ્ત કરવાના રસ્તા ઘણી વખત ધૃણાસ્પદ હોય છે. પાદરી તે શખ્સની આંખ ઉપર પણ થૂંક લગાવે છે. આ જોઈને સામે બેઠેલા લોકો પણ ચોંકી જાય છે.\nજો કે પાદરી સાથે ઉભેલો શખ્સ તેના જ પરિવારનો હોવાનું રિપોર્ટમાં જણાવાયું છે. આ વીડિયો વાયરલ થયા બાદ લોકો રોષે ભરાયા હતા. આ ઉપરાંત કેટલાક લોકોએ પાદરીને સજા કરવાની પણ માંગ કરી હતી. આ વિવાદ વધુ વકર્યો હોવાનું જણાતા પાદરીએ માફી માંગતો વીડિયો પણ જાહેર કર્યો હતો. તેમણે કબૂલ્યું કે તેમણે જે કંઈ કર્યું તે ધૃણાસ્પદ હતું. હું મારી વાત રાખવા માંગતો હતો અને એટલે જ આ હદ વટાવી હતી.\nUSના અનેક રાજ્યોમાં ભારે પવન સાથે બરફ વર્ષા, હજારો ફ્લાઈટ રદ\nઅમેરિકામાં ચાર લોકોને બંધક બનાવી પાક. વિજ્ઞાનીને મુક્ત કરાવવા માગ\nડેલ્ટા કરતાં ઓમિક્રોન વેરિયન્ટ ઝડપથી ફેલાય છેઃ WHO


Posted on May 21, 2020 Author Yoyo Gujju\tComments Off on વિશ્વમાં કોરોનાનો કહેર યથાવત, એક જ દિવસમાં કોરોનાના નોંધાયા સૌથી વધુ કેસ\nચીનના વુહાન શહેરમાંથી હાહાકાર મચાવેલા કોરોનાએ હાલ સમગ્ર વિશ્વમાં પગપેસારો કર્યો છે. દુનિયાભરમાં વધતો જતો કોરોનાનો આંકડો ચિંતાનો વિષય બન્યો છે. વિશ્વમાં સૌથી વધુ કોરોનાના કેસ અમેરિકામાં નોંધાયા છે. ગત કાલે એક જ દિવસમાં 106,000 કેસ નોંધાયા છે.\nવિશ્વમાં અત્યાર સુધીમાં કોરોના સંક્રમણના 5,090,061 કેસ નોંધાય ચૂક્યા છે.3લાખ 29 હજાર 732 લોકોએ જીવ ગુમાવ્યા છે. 329,732 લોકોને સારવાર પછી રજા અપાઈ છે.\nવિશ્વ આરોગ્ય સંસ્થાના જણાવ્યા મુજબ 24 કલાકમાં 1 લાખ6હજાર પોઝિટિવ કેસ નોંધાયા છે. WHOના મહાનિર્દેશક ટેડ્રોસ એડહોનમ ગેબ્રિયેસિયસે ચેતવણી આપતા કહ્યું હતું કે, કોરોના જેવી મહામારી આપણી વચ્ચે લાંબો સમય રહેનાર છે. કોરોનાના વધતા સંક્રમણને લઈને ઓછી અને મધ્યમ આવક ધરાવનાર દેશમાં ચિંતા વ્યક્ત કરી છે. વિશ્વમાં જેટલા લોકો પ્રભાવિત છે, તેનાથી વધારે સંક્રમિત છે. કારણે કે મોટાભાગના લોકોનો તપાસ રિપોર્ટ આવ્યો નથી.\nઅમેરિકામાં અત્યાર સુધીમાં 1,593,039 કેસ નોંધાયા છે. જેમાં 94,941 લોકોના મોત થયા છે. અમેરિકામાં એક દિવસમાં 1561 લોકોના મોત થયા છે. અને 21 હજાર 408 નવા કેસ નોંધાયા છે.\nwhoઆ જણાવ્યા અનુસાર, ચીનમઠ કોરોના વાયરસ ફેલાયા બાદ ગત કાલના કોરોના સંક્રમિત લોકોની સંખ્યા અત્યાર સુધીની સૌથી વધુ છે.\nખુશખબરી: ગુજરાતમાં આ4વેપાર દુકાનો ખોલી શકાશે, આપી દીધી સૌથી મોટી છૂટ જાણો સમગ્ર વિગત\nPosted on May 18, 2020 May 19, 2020 Author Shreya\nઆજે 18 તારીખે ગાંધીનગર શહેરમાં 8 પોઝિટિવ કેસ નોધાયા છે. હાલ સુધી ગુજરાતમાં 11,390 કેસ નોંધાયા છે અને મૃત્યુઆંક 659 થયો છે જ્યારે 4,499 દર્દી સાજા થઈને ઘરે પરત ફર્યાં છે. અમદાવાદ શહેરના પશ્ચિમ વિસ્તારમાં પાન-ગલ્લા, દુકાનો ખુલ્લા રાખવામાં આવશે. નોન કન્ટેઇન્મેન્ટ ઝોનમાં વાણંદની ખોલી શકાશે અમદાવાદ શહેરના પૂર્વ વિસ્તારમાં ટેક્સી સેવા શરૂ કરાશે. સમગ્ર […]\nમહારાષ્ટ્રમાં દુર્ઘટનાઃ માલગાડી નીચે કપાઈને 16 મજૂરનાં મોત\nPosted on May 8, 2020 May 8, 2020 Author Yoyo Gujju\nકોરોના લોકડાઉનમાં મહારાષ્ટ્રના ઔરંગાબાદમાં ફસાયેલા પરપ્રાંતિય મજૂરોને ક્યાં ખબર હતી કે તેની અંતિમ યાત્રા હશે. ટ્રેનના ટ્રેક પર સુતેલા 16 મજૂરોના મોત નિપજ્યા હતા. મહારાષ્ટ્રના ઔરંગાબાદમાં રેલવે ટ્રેક પર 15 પ્રવાસી મજૂરો માલગાડીમાં આવી જતા મોત થયા છે. મૃતકોમાં મજૂરોના બાળકો પણ સામેલ છે. તમામ મજૂર મધ્યપ્રદેશ જઈ રહ્યા હતા. આ દુર્ઘટના શુક્રવારે સવારે ઔરંગાબાદની […]\nPosted on May 11, 2020 May 13, 2020 Author Shreya\nવાહ રે, એક જ હાકલમાં આ હિરોઈને5કરોડ કમાઈ લીધા અને કોરોના માટે દાન કરી દીધા, જાણો કઈ રીતે


ખૂંખાર ખેલાડી શરદ પવારે આખરે દેશમુખની હાલત કૂતરા જેવી કરી | Avadhtimes\nHome તંત્રી લેખ ખૂંખાર ખેલાડી શરદ પવારે આખરે દેશમુખની હાલત કૂતરા જેવી કરી\nમહારાષ્ટ્રમાં મૂકેશ અંબાણીના ઘર એન્ટિલિયાની બહાર વિસ્ફોટકો ભરેલી કાર મૂકવાના કેસમાં અંતે મહારાષ્ટ્રના ગૃહ મંત્રી અનિલ દેશમુખના માથેથી ઘાત ટળી ગઈ. આ કેસમાં મુંબઈના ભૂતપૂર્વ પોલીસ કમિશનર પરમબીરસિંહે મહારાષ્ટ્રના રાજ્યપાલ ભગતસિંહ કોશિયારી અને મુખ્ય મંત્રી ઉદ્ધવ ઠાકરેને પત્ર લખીને અનિલ દેશમુખે વાઝેને દર મહિને ૧૦૦ કરોડ રૂપિયાનુ ઉઘરાણું કરવાનો ટાર્ગેટ આપેલો એવો ધડાકો કર્યો ત્યારે હોહા થઈ ગયેલી. દેશમુખને ગમે ત્યારે ઘરભેગા કરી દેવાશે ને તેમના સ્થાને કોણ ગૃહ મંત્રી બનશે એવી વાતો પણ શરૂ થઈ ગયેલી, પણ શરદ પવારે ઠંડે કલેજે બાજી ગોઠવીને બધી વાતોની હવા કાઢી નાખી.\nપવારે રવિવારે જ પરમબીર સામે શંકાનો માહોલ ઊભો કરી દીધેલો. સોમવારે તેમણે જાહેર કરી દીધું કે, પરમબીર જે સમયે સચિન વાઝેને દેશમુખ મળ્યાનું કહે છે એ વખતે તો દેશમુખ બીમાર હતા ને હૉસ્પિટલમાં હતા તેથી પરમબીરની વાતમાં માલ નથી. ને જે વાતમાં માલ જ ના હોય એ વાતમાં રાજીનામું શું આપવાનું? પવારના એલાન પછી ઉદ્ધવ દેશમુખને હટાવે એ વાતમાં માલ નથી જ એ જોતાં દેશમુખ બચી ગયા છે એ નક્કી છે, પણ હવે પરમબીરનું શું થશે એ સવાલ ઊભો થઈ ગયો છે કેમ કે અનિલ દેશમુખ સામે આક્ષેપો કરનારા પરમબીરસિંહ પણ દૂધે ધોયેલા નથી જ.\nપરમબીરસિંહ અત્યારે ભલે એનસીપીની સામે પડ્યા હોય પણ એ વાસ્તવમાં એનસીપીના પીઠ્ઠું જ છે. આપણે ત્યાં આઈપીએસ અને આઈએએસ અધિકારીઓ પોતાનું ગૌરવ જાળવીને વર્તવાના બદલે સત્તામાં બેઠેલા લોકોના દલાલ તરીકે વર્તવામાં ગૌરવ અનુભવે છે ને પરમબીર પણ તેમાંના એક છે. પરમબીરે વરસો પહેલાં એનસીપી-કૉંગ્રેસના લાડકા બનવા માટે ‘ભગવા આતંકવાદ’નું તૂત ઊભું કરવામાં વરવી ભૂમિકા ભજવેલી.\nમહારાષ્ટ્રના માલેગાંવમાં ૮ સપ્ટેમ્બર, ૨૦૦૬ના દિવસે ૩ બૉમ્બધડાકા થયા તેમાં ૭ લોકો ઢબી ગયેલાં ને ૮૦ લોકો ઘાયલ થયા હતા. એ પછી ૨૯ સપ્ટેમ્બર, ૨૦૦૮ના દિવસે ફરી માલેગાંવમાં બૉમ્બધડાકા થયેલા. ૨૦૦૬ના માલેગાંવ બ્લાસ્ટની તપાસ ચાલુ હતી ત્યારે જ થયેલા આ ધડાકાને આતંકવાદી કૃત્ય હોવાનું જાહેર કરીને પહેલાં શંકાની સોય સ્ટુડન્ટ્સ ઈસ્લામિક મુવમેન્ટ ઑફ ઈન્ડિયા (સિમિ) તરફ તકાયેલી. સિમિએ પાકિસ્તાની જાસૂસી સંસ્થા આઈએસઆઈ સાથે મળીને માલેગાંવમાં બ્લાસ્ટ કરાવ્યા છે તેવું જાહેર કરાયેલું. માલેગાંવ બૉમ્બ બ્લાસ્ટની તપાસ મહારાષ્ટ્ર પોલીસ કરતી હતી ત્યારે સિમિ ને આઈએસઆઈના એંગલથી જ તપાસ થતી હતી, પણ પછી મહારાષ્ટ્ર એટીએસને તપાસ સોંપાઈ ને આખું ચિત્ર બદલાઈ ગયું.\nમહારાષ્ટ્ર એટીએસના વડા તરીકે એ વખતે મુંબઈમાં થયેલા નવેમ્બર, ૨૦૦૮ના આતંકવાદી હુમલામાં માર્યા ગયેલા હેમંત કરકરે હતા, જ્યારે પરમબીરસિંહ તેમના આસિસ્ટન્ટ હતા. મહારાષ્ટ્ર એટીએસની તપાસમાં પણ શરૂઆત તો સિમિ અને આઈએસઆઈ સામે જ શંકા હતી, પણ એટીએસ દ્વારા તપાસ હાથમાં લેવાઈ તેના થોડા સમય પહેલાં ધડાકો કરાયેલો કે હિન્દુ જાગરણ મંચ અને અભિનવ ભારત નામનાં બે હિન્દુવાદી સંગઠનોએ અમદાવાદમાં જુલાઈ ૨૦૦૮માં થયેલા બૉમ્બ ધડાકાનો બદલો લેવા માલેગાંવમાં ધડાકા કરાવેલા.\nઆ ધડાકા કરવા સુરતમાંથી મોટર સાઈકલ ખરીદાયેલી. તેના આધારે પોલીસે ૨૦૦૬મા માલેગાંવ બ્લાસ્ટનો કેસ પણ ઉકેલી નાખ્યો હોવાનો દાવો કરાયેલો. હેમંત કરકરે અને પરમબીરની જુગલ જોડીએ સાધ્વી પ્રજ્ઞાસિંહ ઠાકુર, કર્નલ પ્રસાદ શ્રીકાન્ત પુરોહિત, મેજર રમેશ ઉપાધ્યાય, શ્યામ સાહુ, એસ. એન. કલસાગરા, સમીર કુલકર્ણી તથા દયાનંદ પાંડેને ઉઠાવીને અંદર કરી દીધેલાં. સાધ્વી પ્રજ્ઞા તથા બીજાં હિન્દુવાદીઓ સામે મકોકા સહિતના કાયદા હેઠળ કેસ ઠોકી દેવાયેલા. મકોકા હેઠળ કેસ ઠોકી દેવાય એટલે જેલમાંથી બહાર આવવાના રસ્તા જ બંધ થઈ જતા હોય છે કેમ કે પોલીસ જે પણ પુરાવા રજૂ કરે એ માન્ય રખાતા હોય છે. પોલીસ મારઝૂડ કરીને આરોપીઓ પાસે નિવેદનો લખાવી લે એ પણ પુરાવા ગણાય તેથી સાધ્વી પ્રજ્ઞા, કર્નલ પુરોહિત ને બીજાં લોકો કદી બહાર આવશે જ નહીં એવું સૌએ માની લીધેલું.\nકરકરે તો બે મહિના પછી જ મુંબઈ પરના આતંકવાદી હુમલામાં મરાયા તેથી એ આખી તપાસ પરમબીરના હાથમાં જ હતી. પરમબીરે તપાસ દરમિયાન સાધ્વી પ્રજ્ઞા ઠાકુરને માનસિક અને શારીરિક બંને અત્યાચાર કર્યા હોવાના આક્ષેપ પ્રજ્ઞાના પરિવારે કરેલા. હાલમાં ભાજપનાં સાંસદ પ્રજ્ઞાએ પણ જેલમાંથી બહાર આવીને આ આક્ષેપો દોહરાવેલા. આ આક્ષેપો કેટલા સાચા એ રામ જાણે પણ માલેગાંવ કેસની તપાસના કારણે ‘ભગવો આતંક’ શબ્દો રમતા થઈ ગયેલા. આ દેશના હિંદુઓએ આતંકવાદના રવાડે ચડવાની જરૂર નથી પણ પરમબીર જેવા રાજકારણીઓને રાજી કરવામાં ધન્યતા અનુભવતા અધિકારીઓના પાપે હિંદુઓ આતંકવાદના રવાડે ચડી ગયા હોવાનો દેકારો મચી ગયેલો.\nઆ બધું ચાલતું હતું એ વખતે કેન્દ્રમાં કૉંગ્રેસની સરકાર હતી ને મહારાષ્ટ્રમાં કૉંગ્રેસ-એનસીપીની સરકાર હતી. પરમબીરે આ બધા ઉધામા શાને માટે કરેલા એ કહેવાની જરૂર નથી. શરદ પવાર એ વખતે કેન્દ્રમાં પ્રધાન હતા ને તેમનો ભારે દબદબો હતો. પરમબીરે પવારને વહાલા થવા બધું કરેલું ને એ જ પવાર હવે પરમબીરનો ભરોસો કરવા તૈયાર નથી. તેનું કારણ એ પણ હોઈ શકે કે, પરમબીર પોતાના આકા બદલવા ને દૂધ-દહીં બંનેમાં પગ રાખવા માટે જાણીતા છે, જ્યારે અનિલ દેશમુખ તો પવારના એકદમ વફાદાર છે.\nમહારાષ્ટ્રમાં સળંગ ૧૫ વર્ષના શાસન પછી એનસીપી-કૉંગ્રેસ ૨૦૧૪માં હાર્યાં ને ભાજપ-શિવસેનાની સરકાર આવી ત્યારે પરમબીરે દેવેન્દ્ર ફડણવીસના પગ પકડી લીધેલા ને પુણેના પોલીસ કમિશનર બની ગયેલા. ફડણવીસનું પતન થયું એટલે એ પાછા પવારના પડખામાં ઘૂસી ગયા ને પવારની મદદથી જ મુંબઈના પોલીસ કમિશનર બનેલા એવું કહેવાય છે. પવાર જમાનાના ખાધેલ માણસ છે ને અધિકારીઓનો ઉપયોગ કઈ રીતે કરવો એ તેમને આવડે છે તેથી પરમબીરને પાછા પડખામાં તો લીધા પણ તેમના પર પૂરો ભરોસો નથી મૂક્યો. પરમબીરે પાછું પવારના માનીતા દેશમુખ સામે જ ઘૂરકિયું કરતાં પવારને મેરી બિલ્લી મુઝ કો હી મ્યાઉં જેવું થયું હશે તેથી તેમણે પરમબીરને લાત મારીને હડધૂત કરી દીધા છે ને દેશમુખની પડખે ઊભા રહી ગયા છે.\nઆ કેસમાં હવે શું થશે એ કહેવાની જરૂર નથી. પવારે પરમબીરે કરેલા આક્ષેપો મુદ્દે તપાસનો મમરો રવિવારે જ મૂકી દીધેલો. શિવસેના પહેલાં દેશમુખને ખંખેરી નાખવાની વાતો કરતી હતી, પણ પવારે તપાસની વાત મૂકી એટલે શિવસેનાએ પણ સોમવારે તેમના સૂરમાં સૂર પુરાવીને કહી દીધું કે, તપાસ થવાની જ હોય તો હમણાં દેશમુખ પાસે રાજીનામું અપાવવાની જરૂર જ ક્યાં છે? પવારે રવિવારે જ પોલીસ ખાતામાં અત્યંત સન્માનનિય હોય એવા અધિકારી મારફતે ઊંડાણપૂર્વકની તપાસ થવી જોઈએ એવું સૂચન કરેલું ને ભૂતપૂર્વ પોલીસ વડા જૂલિયો ફ્રાન્સિસ રિબેરોનું નામ પણ સૂચવેલું. રિબેરો માટે બધાંને માન છે ને તેમને બધાં પ્રમાણિક માને છે તેથી કોઈ વાંધો ના લે એ વાત પવાર જાણતા જ હોય.\nપવાર ખેલંદા માણસ છે તેથી એ પણ જાણતા જ હશે કે, રિબેરો સોનાની જાળ પાણીમાં ના નાખે ને આવા છૂંછા જેવા કેસમાં હાથ ના જ નાખે. તેમને પાકે પાયે ખબર હશે જ કે રિબેરો આ લફરામાં નહીં પડે તેથી તેમણે રિબેરોનું નામ રમતું કરી દીધું. પવારની ધારણા પ્રમાણે રિબેરોએ ઘસીને ના પાડી દીધી છે એટલે હવે મહારાષ્ટ્ર સરકાર નક્કી કરશે તેની પાસે તપાસ કરાવાશે ને કુલડીમાં ગોળ ભાંગીને આખી વાતનો વીંટો વાળી દેવાશે. ઘરના ભૂવા ને ઘરનાં ડાકલાં એટલે નાળિયેર ઘર ભણી ફેંકાવાનું નક્કી જ છે. આપણે ત્યાં રાજકારણીઓ સામેની મોટા ભાગની તપાસમાં થાય છે એમ દેશમુખ સામેની તપાસમાં પણ કશું નહીં નીકળે ને અંતે ક્યાં ગ્યા’તા કાંઈ નહીં ને શું લાવ્યા કાંઈ નહીં જેવું થઈને ઊભું રહેશે. ભાજપ અત્યારે ગમે તેટલી કૂદાકૂદ કરે પણ એ કશું કરી શકવાનો નથી ને આખી વાતનું ફીંડલું વળી જશે એ નક્કી છે. દેશમુખ આટલા ગંભીર આક્ષેપો પછી પણ ગૃહ મંત્રી જ રહેશે ને ખાઈ, પીને રાજ કરશે.\nપરમબીર સુપ્રીમ કોર્ટમાં ગયા છે ને દેશમુખ સામેના આક્ષેપોની તપાસનો આદેશ આપવા વિનંતી કરી છે. સુપ્રીમ શું કરશે એ ખબર નથી, પણ દેશમુખ સામેના આક્ષેપો અંગે તેમની પાસે કોઈ પુરાવા હોવાની શક્યતા ઓછી છે. સચિન વાઝે અને પરમબીર અંદરખાને મળેલા હોય ને વાઝેએ કોઈ પુરાવા રાખ્યા હોય તો વાત અલગ છે, બાકી પરમબીર આ કેસમાં કશું ફીણી શકે એવી શક્યતા ઓછી છે. ઊલટાનું એ ભાજપના ઈશારે આ ઉધામા કરી રહ્યા છે એવી છાપ પડી રહી છે કેમ કે તેમણે ભાજપના માનીતા મુકુલ રોહતગીને વકીલ તરીકે રોક્યા છેે. ભાજપનો ઈતિહાસ તો યુઝ ઍન્ડ થ્રોનો છે જ ને સુશાંત કેસમાં બહુ ચગેલા બિહારના ભૂતપૂર્વ પોલીસ વડા ગુપ્તેશ્ર્વર પાંડેનો કિસ્સો તાજો જ છે. પરમબીર બીજા પાંડે બને એવા અણસાર અત્યારે તો છે.


offbeat newsagame of ludo lead to breaking the marriage of this couple | લુડો ગેમે ભંગાવ્યો પતિ-પત્નીનો સુખી સંસાર, વાંચો આવો અજીબ કિસ્સો | લુડો ગેમે ભંગાવ્યો પતિ-પત્નીનો સુખી સંસાર, વાંચો આવો અજીબ કિસ્સો - news\nUpdated: Apr 28, 2020, 17:37 IST | Gujarati Mid-day Online Correspondent | Vadodara\nપત્ની લુડો ગેમમાં જીતી જાય એટલે પતિનો ગુસ્સો સાતમા આસમાને પહોંચી જતો હતો. પત્ની સામે હાર નહીં પચતાં શિક્ષક પતિ તેનો ગુસ્સો પત્ની પર કાઢતો હતો અને એને મારતો હતો.\nવિશ્વમાં ફેલાયેલા કોરોના વાઈરસના આતંક વચ્ચે સરકારે લૉકડાઉનની જાહેરાત કરી છે. ત્યાં લોકો ઘરમાં અવનવા પ્રયોગો કરતા જોવા મળી રહ્યા છે. સમય પસાર કરવા લોકો, કૂકિંગ, નવી રેસિપી, વર્કઆઉટ કરીને, તો કોઈ કાર્ડ રમી રહ્યા છે. વડોદરાનો એક અતરંગી કિસ્સો સામે આવ્યો છે. આ વેમાલી વિસ્તારમાં રહેતા એક પતિ-પત્નીનો અજીબ કિસ્સો સામે આવ્યો છે. પતિ ટયુશન ક્લાસ ચલાવીને ગુજરાન ચલાવે છે. પરંતુ,લોકડાઉન થતાં ટયુશન ક્લાસ બંધ કરી દીધા છે અને તેના કારણે બન્ને જણા ઘરે જ હોય છે.\nએવામાં સમય પસાર કરવા માટે પતિ-પત્ની ઘણીવાર મોબાઇલ પર લુડો ગેમ રમતા હતા. પરંતુ તે દરમિયાન બન્ને વચ્ચે બોલાચાલી રહેતી હતી. પત્ની લુડો ગેમમાં જીતી જાય એટલે પતિનો ગુસ્સો સાતમા આસમાને પહોંચી જતો હતો. પત્ની સામે હાર નહીં પચતાં શિક્ષક પતિ તેનો ગુસ્સો પત્ની પર કાઢતો હતો અને એને મારતો હતો.\nગઇકાલે આજ રીતે પત્ની જીતી જતાં ટયુશન શિક્ષક ઉશ્કેરાઈ ગયો અને તેણે અસહ્ય મારઝુડ કરતાં પત્નીથી માર સહન થયો નહતો. તેણે અભયમની મદદ લેતાં અભયમની ટીમને બોલાવી હતી. બન્નેની વાતને સાંભળ્યા બાદ અભયમે સમાધાનનો ઘણો પ્રયાસ કર્યો હતો. પરંતુ પત્નીએ પતિ સાથે રહેવાનો ઇનકાર કરી દેતાં છેલ્લે તેને પિયરમાં મોકલી આપવામાં આવી હતી.\nપતિના મારના કારણે પત્નીને કમરમાં ગંભીર ઈજા થતાં તેને ઘણી પીડા થતી હતી. તેથી તે નજીકના ક્લિનિકમાં જઈ સારવાર પણ લીધી હતી. ત્યારબાદ તેણે અભયમની ટીમને જાણ કરી મદદ લીધી હતી.\nપતિનો માર સહન કરતી પત્ની અભયમને બોલાવશે તેવી પતિને કલ્પના પણ નહોતી. અભયમની ટીમ આવી ત્યારે પતિની વર્તણૂક બદલાઈ ગઈ હતી.તેણે પત્ની પાસે માફી પણ માંગી હતી. પરંતુ પત્નીએ હાલ પુરતું મારે રહેવું નથી તેમ કહી પોતાના ભાઈ સાથે પિયર જવાનું પસંદ કર્યું હતું.\nvadodaraoffbeat newshatke newsgujarat


જમ્મુ કાશ્મીરમાં ૨૦ ત્રાસવાદી ઘુસ્યા : મોટા હુમલાઓનો ભય\nરાષ્ટ્રીય પાટનગર દિલ્હીમાં પણ એલર્ટની જાહેરાત કરાઈ : આગામી બે ત્રણ દિવસ દરમિયાન સેના અથવા તો સેનાના કોઇ મોટા સ્થળ પર આત્મઘાતી હુમલો થઇ શકે : હિટ એન્ડ રન પ્રકારના હુમલાઓનો ભય\nનવીદિલ્હી,તા. ૧ : જમ્મુ કાશ્મીરમાં ૨૦થી વધારે ખતરનાક ત્રાસવાદીઓ ઘુસી ગયા હોવાના ઇન્ટેલિજન્સ અહેવાલ બાદ એલર્ટની જાહેરાત કરવામાં આવી છે. જમ્મુ કાશ્મીર ઉપરાંત દેશના કેટલાક અન્ય ભાગોમાં પણ આત્મઘાતી હુમલાની દહેશત દેખાઇ રહી છે. ગુપ્તચર હેવાલમાં દાવો કરવામાં આવ્યો છે કે આગામી બે ત્રણ દિવસ દરમિયાન રાજ્યમાં સુરક્ષા દળો પર અને ખાસ કરીને સેનાને ટાર્ગેટ બનાવીને કોઇ મોટો હુમલો કરવામાં આવી શકે છે. રિપોર્ટમાં કહેવામાં આવ્યુ છે કે જમ્મુ કાશ્મીરમાં પાકિસ્તાન કબજા હેઠળના કાશ્મીરમાંથી આશરે ૨૦ ત્રાસવાદીઓ ઘુસણખોરી કરી ચુક્યા છે. આ ઇન્ટેલિજન્સ હેવાલ બાદ સુરક્ષા વ્યવસ્થા મજબુત કરવામાં આવી છે. દિલ્હીમાં પણ સાવચેતીના તમામ પગલા લેવામાં આવ્યા છે. સુરક્ષા સંસ્થાઓએ ચેતવણી જારી કરતા કહ્યુ છે કે ત્રાસવાદીઓ કોઇ મોટા હુમલાને અંજામ આપવાની તૈયારીમાં છે. આવનાર બે ત્રણ દિવસના ગાળામાં સેના અથવા તો તેની કોઇ છાવણી પર હુમલો કરવામાં આવી શકે છે. સુરક્ષા દળોએ એવી શંકા પણ વ્યક્ત કરી છે કે આ હુમલો હિટ એન્ડ રન પ્રકારનો હોઇ શકે છે. અત્રે નોંધનીય છે કે રમજાનના પવિત્ર મહિના દરમિયાન ભારત સરકારે ત્રાસવાદીઓ સામે ઓપરેશન ઓલઆઉટને બંધ રાખવાનો નિર્ણય કર્યો હતો. ત્યારબાદથી ત્રાસવાદી ગતિવિધીમાં સતત વધારો થયો છે. ત્રાસવાદીઓને સરહદમાં ઘુસાડી દેવા માટે પાકિસ્તાન દ્વારા યુદ્ધવિરામનો સતત ભંગ કરીને અવિરત ગોળીબાર કરવામાં આવ્યો છે. બુધવારના દિવસે સેનાની એક પેટ્રોલ પાર્ટી પર હુમલો કરવામાં આવ્યો હતો. આ સંબંધમાં બે ત્રાસવાદીઓને મોતને ઘાટ ઉતારી દેવામાં આવ્યા હતા. જમ્મુ કાશ્મીરમાં ઘુસણખોરી કરી ગયેલા ત્રાસવાદીઓ પૈકી મોટા ભાગના ત્રાસવાદીઓ જેશના હોવાના હેવાલ મળ્યા છે. સુંજવાન અને પઠાણકોટ હુમલાથી બોધપાઠ લઇને સેનાએ આ વખતે કોઇ ભુલ ન કરવાનો નિર્ણય કર્યો છે. તમામ પેટ્રોલિંગ પાર્ટી અને ચોકીઓની સાથે સાથે સેનાના મોટા સ્થળોને એલર્ટ કરી દેવામાં આવ્યા હતા. ખાસ કરીને હથિયારોના ભંડાર પર નજર રાખવામાં આવી રહી છે. એવી શંકા છે કે કોઇ ત્રાસવાદી હુમલો કરીને ભાગી જવાની અથવા તો આત્મઘાતી હુમલો કરવાની યોજના રહેલી છે. પુલવામાના ઇદગાહ જતી વેળા ત્રાસવાદીઓએ સીઆરપીએફની ૧૮૩મી બટાલિયન પર હુમલો કરવામાં આવ્યો હતો. બંકર પર હુમલો કરવામાં આવ્યો હતો. કોઇના ઘાયલ થયા હોવાના હેવાલ આવ્યા નથી. ગોળીબારની ઘટના બાદ સીઆરપીએફ દ્વારા મોટા પાયે સર્ચ ઓપરેશન હાથ ધરવામાં આવ્યુ છે. ત્રાસવાદીઓના અડ્ડાઓને શોધી કાઢવાની કામગીરી હાથ ધરવામાં આવી છે. ઉપરાંત સ્થાનિક લોકોની અંદર ઘુસી ગયેલા ત્રાસવાદીઓને શોધી કાઢવા માટે ઓપરેશન ચાલી રહ્યુ છે.


HDFC બેંક સહિત આ બે બેંકે FD પરના વ્યાજદર ઘટાડ્યા – Revoi.in\nHDFC બેંક સહિત આ બે બેંકે FD પરના વ્યાજદર ઘટાડ્યા\nHDFC બેંકે FDના વ્યાજદરોમાં ઘટાડો કર્યો\nએક્સિસ બેંકે પણ FDના વ્યાજદરોમાં બદલાવ કર્યો\nનવા દરો 13 નવેમ્બરથી લાગૂ થયા છે\nનવી દિલ્હી: જો તમે પણ HDFC બેંકના ગ્રાહક છો તો તમારા માટે મહત્વના સમાચાર છે. હકીકતમાં, HDFC બેંકએ ફિક્સ ડિપોઝિટ (FD)નાં વ્યાજદરમાં ઘટાડો કર્યો છે. બેંકે 1 થી2વર્ષની અંદર મેચ્યોર થનારી FD ના વ્યાજદરમાં આ બદલાવ કર્યો છે. નવા દરો 13 નવેમ્બરથી લાગુ થઇ ગયા છે. આપને જણાવી દઇએ કે બેંકે ઑક્ટોબર 2020માં એફડીના વ્યાજદરમાં બદલાવ લાવ્યો હતો.\nજાણો હવે HDFCમાં એફડી પર કેટલું મળશે વ્યાજ\nએચડીએફસી બેંકના ગ્રાહકોને હવે 1 વર્ષ કે2વર્ષની એફડી પર 4.90 ટકા વ્યાજ મળશે. નવા વ્યાજદર મુજબ,7થી 14 દિવસ અને 15 થી 29 દિવસમાં મેચ્યોર થનારી એફડી પર હવે ગ્રાહકોને 2.5 ટકા વ્યાજ મળશે. તો 30થી 45 દિવસ, 46થી 60 દિવસ અને 61 થી 90 દિવસની એફડી પર3ટકા વ્યાજદર મળશે. આ ઉપરાંત 91 થી6મહિનાની મેચ્યોરિટી વાળી એફડી પર 3.5 ટકા વ્યાજ મળશે. તો 6થી9અને 9થી 1 વર્ષમાં મેચ્યોર થનારી એફડી પર 4.4 ટકા વ્યાજદરો મળશે. 1થી2વર્ષની એફડી પર 4.9 ટકા વ્યાજ મળશે.2થી3વર્ષની FD પર 5.15 ટકા અને3થી5વર્ષની FD પર 5.30 ટકા વ્યાજ મળશે.\nએક્સિસ બેંકે પણ FD પરના વ્યાજદરો ઘટાડ્યા\nએક્સિસ બેંક દ્વારા પણ FD પર વ્યાજદરમાં બદલાવ કરવામાં આવ્યો છે અને આ નવા વ્યાજદરો 13 નવેમ્બરથી લાગૂ થયા છે. એક્સિસ બેંકમાં7થી 29 દિવસની FD પર 2.50 ટકા, 30થી3મહિનાની FD પર3ટકા અને3મહિનાથી6મહિનાની FD પર 3.5 ટકા વ્યાજ મળશે. તે ઉપરાંત6થી 11 મહિનાની FD પર 4.40 ટકા વ્યાજદર મળશે. 11 મહિના 25 દિવસથી 1 વર્ષ5દિવસથી ઓછી FD પર 5.15 ટકા વ્યાજ છે અને 18 મહિનાથી લઇ2વર્ષથી ઓછી અવધિની FD પર 5.25 ટકા વ્યાજદરો છે.\nSBI7થી 45 દિવસની મેચ્યોર થનારી FD પર 2.9 ટકા વ્યાજદર આપે છે. તો 46 થી 179 દિવસમાં મેચ્યોર થનારી ફિક્સ ડિપોઝિટ પર 3.9 ટકા, 180 થી 210 દિવસ પર 4.4 ટકા અને 211 દિવસથી 1 વર્ષમાં મેચ્યોર થનારી FD પર 4.4 ટકા વ્યાજ આપે છે.\nખાનગી ક્ષેત્રનાં ICICI બેંક7થી 29 દિવસમાં મેચ્યોર થનારી ટર્મ ડિપોઝિટ પર ગ્રાહકોને 2.5 ટકા વ્યાજ આપે છે. તો 30થી 90 દિવસમાં મેચ્યોર થનારી ફિક્સ્ડ ડિપોઝિટ પર3ટકા, 91 થી 184 દિવસ પર 3.5 ટકા અને 185 દિવસથી એક વર્ષમાં મેચ્યોર થનારી એફડી પર 4.4 ટકા વ્યાજ મળશે. તો, 1 થી દોઢ વર્ષની મેચ્યોર થનારી FD પર 4.9 ટકા વ્યાજ મળે છે. આ ઉપરાંત 18 મહિનાથી2વર્ષની વચ્ચે મેચ્યોર થનારી FD પર5ટકા વ્યાજ મળશે.\ntags: Axis Bank Business news Fixed deposit HDFC BANK Interest rates\nprevious સુરતની ટ્રાઇસ્ટાર હોસ્પિટલમાં આગ લાગવાની ઘટના - અફરાતફરીનો માહોલ સર્જાયો\nnext બ્રિટનમાં કોરોનાથી એક દિવસમાં જ મોતનો આંકડો 500ને પાર - અમેરિકામાં લગાવાઈ પાબંધિઓ


લખનૌમાં રોહિતની આતશબાજી, ભારતે સિરીઝ જીતી લીધી\nબુધવાર, માર્ચ 20 2019, 10:37 Hrs(IST)\nનવગુજરાત સમય | Publish Date: Nov62018 10:53PM\nબીજી ટી20: રોહિત શર્માના 111, ટી20માં ચાર સદીનો વર્લ્ડ રેકોર્ડ, ભારત 195, વિન્ડિઝ 9/124\nરોહિત શર્માએ દિવાળીના પર્વની ભવ્ય ઉજવણી સિક્સરની આતશબાજી સાથે કરતાં ભારતે ટેસ્ટ અને વન-ડે બાદ મંગળવારે વેસ્ટ ઇન્ડિઝ સામેની ટી20 ક્રિકેટ સિરીઝ પણ જીતી લીધી હતી. ત્રણ મેચની ટી20 સિરીઝમાં ભારતે આ સાથે 2-0ની અજેય સરસાઈ હાંસલ કરી લીધી હતી. અહીં રમાયેલી બીજી ટી20માં ભારતનો 71 રનથી ભવ્ય વિજય થયો હતો.\nનવા બનેલા એકાના સ્ટેડિયમ ખાતે રમાયેલી મેચમાં વેસ્ટ ઇન્ડિઝે ટોસ જીત્યા બાદ ભારતને બેટિંગ કરવાનું આમંત્રણ આપ્યું હતું. ભારતે તેની 20 ઓવરમાં બે વિકેટે 195 રનનો વિશાળ સ્કોર નોંધાવ્યો હતો જેના જવાબમાં કેરેબિયન ટીમ 20 ઓવરમાં નવ વિકેટે 124 રન કરી શકી હતી.\nરોહિત શર્મા અને શિખર ધવને ભારતને મજબૂત શરૂઆત અપાવી હતી. બંનેએ 14 ઓવરમાં વિના વિકેટે 123 રન નોંધાવ્યા હતા. જોકે ધવન 41 બોલમાં 43 રનના સ્કોરે આઉટ થતાં અડધી સદી ચૂકી ગયો હતો. રિશભ પંત સસ્તામાં આઉટ થયા બાદ રોહિત શર્મા અને લોકેશ રાહુલે 4.4 ઓવરમાં 62 રનની ભાગીદારી નોંધાવી હતી. રોહિત શર્માએ હરીફ સુકાની બ્રાથવેટે ફેંકેલી છેલ્લી ઓવરમાં સળંગ ચાર બાઉન્ડ્રી બાદ એક સિક્સર ફટકારી હતી.\nતેણે 61 બોલમાં 181.97ના સ્ટ્રાઇક રેટ સાથે 111 રન ફટકાર્યા હતા જેમાં સાત સિક્સર અને આઠ બાઉન્ડ્રીનો સમાવેશ થતો હતો. તેણે તેની ટી20 કારકિર્દીમાં બીજી વાર ઇનિંગ્સમાં સાત કે તેથી વધુ સિક્સર ફટકારી હતી. આ સાથે રોહિતે ટી20માં ચોથી સદી ફટકારી હતી. આમ તે ટી20 ક્રિકેટમાં સૌથી વધુ સિક્સર ફટકારનારો બેટ્સમેન બન્યો હતો. ન્યૂઝીલેન્ડના કોલીન મુનરોએ ત્રણ સદી નોંધાવી છે.\nલોકેશ રાહુલ 14 બોલમાં બે બાઉન્ડ્રી અને એક સિક્સર સાથે 26 રન ફટકારીને અણનમ રહ્યો હતો. વેસ્ટ ઇન્ડિઝના ખેરી પિયરે અને ફેબિયન એલને એક એક વિકેટ લીધી હતી. ટી20 ક્રિકેટમાં વેસ્ટ ઇન્ડિઝ સામે ભારતનો આ બીજો સર્વોચ્ચ સ્કોર હતો. અગાઉ 2016માં લોડરહિલ ખાતે ભારતે આ જ હરીફ સામે ચાર વિકેટે 244 રન નોંધાવ્યા હતા. જોકે એ મેચમાં કેરેબિયન ટીમનો વિજય થયો હતો.\nમેચ જીતવા માટે 196 રનના ટારગેટ સામે રમતા વેસ્ટ ઇન્ડિઝે પ્રારંભમાં જ વિકેટો ગુમાવી દીધી હતી. ડેરેન બ્રાવોએ થોડો પ્રતિકાર કરીને 23 રન નોંધાવ્યા હતા જ્યારે કેઇરોન પોલાર્ડ ફરી એક વાર નિષ્ફળ રહ્યો હતો અને માત્ર છ રન નોંધાવીને બુમરાહની બોલિંગમાં આઉટ થયો હતો. હેતમેયરે 15 અને દિનેશ રામદીને દસ રન નોંધાવ્યા હતા.


નોંધઃ તા.30-9-2019ના રોજ ગુજરાતમાં અગ્રણી દૈનિક ગુજરાત સમાચારના લેખક મેનકા ગાંધીનો લેખ વાંચકોને માહિતીપ્રદ બની રહે તે હેતુથી અહીં રજુ કર્યો છે- 'જન મન ઈન્ડિયા'\nડોગ જમીન પર ઘસાઇને પોતાની ગુદા સાફ કરતો નજરે પડે તો સમજવું કે તે વોર્મસથી (કૃમિ) પીડાય છે\nનસબંધી અને ગર્ભાશયના ઓપરેશનના કારણે ડોગ આળસુ બની જતા હોય છે. વધુ ખોરાક અને કોઇ કસરત નહીં કરવાના કારણે તે વધુ પડતા વજનવાળા થઇ જાય છે. આવું બિલાડીના કિસ્સામાં પણ થાય છે\nપ્રેગનન્ટ મહિલાએ બિલાડી સાથે ના રહેવું જોઇએ એવી પણ એક માન્યતા છે. ગર્ભને ટોક્સોપ્લાસ્મોસીસનું જોખમ રહેલું હોય છે...\nહજારો વર્ષોથી માનવ જાત કૂતરા અને બિલાડી પાળતા આવ્યા છે છતાં કેટલીક પાયા વિનાની અને અંધ માન્યતાના કારણે તેમજ પોતાની કેટલીક માન્યતાના કારણે આ બિચારા પ્રાણીઓ પર યાતના ગુજારવામાં આવે છે . અહીં આવી કેટલીક માન્યતાઓ આપવામાં આવી છે.\nજેમકે બિલાડી જ્યારે ઘોઘરો અવાજ કાઢે છે તે અપશુકનિયાળ ગણાય છે. હકીકત એ છે કે સામાન્ય રીતે બિલાડીના બચ્ચાં ૪૮ કલાકના થાય ત્યારે આવો અવાજ કાઢતા હોય છે. જ્યારે બચ્ચાંને તેની માં ચાટીને સાફ કરતી હોય ત્યારે પણ મા અને બચ્ચાં બંને આવો ઘોઘરો અવાજ કાઢતા હોય છે. જ્યારે તેને કોઇ વાતથી સંતોષ થાય ત્યારે પણ તે આવો અવાજ કાઢે છે. પરંતુ જ્યારે તે ભયમાં હોય કે સામે જોખમ ઉભુંં હોય ત્યારે પણ તે આવો અવાજ કાઢે છે.\nએકલ દોકલ રખડતી બિલાડીઓ ભાગ્યેજ જોવા મળે છે તે ગૃપની નજીક રહે છે અને જ્યાં ખોરાક હોય ત્યાં ફરે છે. બિલાડીઓને નિશાચર કહે છે. પરંતુ હકીકત એ છે કે તે ધૂળીયા વાતાવરણમાં પણ જોઇ શકે છે. ઝાંખા અજવાળામાં તે પોતાના નાના ઉંદર જેવા શિકારને જોઇ શકે છે.\nમાનવ જાતને જેટલી લાઇટ જોઇએ છે તેના અડધા કરતાં પણ ઓછી લાઇટ હોય તો પણ બિલાડી તેના શિકારને પકડી શકે છે. તેમ છતાં તે સાવ અંધારામાં જોઇ શકતી નથી.\nબિલાડીઓને પાણી ગમતું નથી. હકીકત એ છે કે મોટા ભાગની બિલાડીઓને નહાવાનું ગમતું નથી. ઘણી બિલાડીઓ વહેતા પાણીને આશ્ચર્યથી જોયા કરે છે. કેટલીક નળ નીચે પંજો પલાળતી હોય છે. તેને નવડાવવી શક્ય નથી છતાં તે તમને કોઇ ઉઝરડો ના પાડી શકે એ રીતે તેને નવડાવી શકાય છે.\nશું બિલાડીને ખોરાકમાં માત્ર ફીશ આપીને જીવાડી શકાય? આ એટલા માટે શક્ય નથી કે ફીશ ખાવાથી તેમાંનું મેગ્નેશીયમ અને ઓઇલ બિલાડીના યુરીન ટ્રેક પર અસર કરે છે તેમજ રોગને નોંતરે છે. જો કુદરતી રીતેજ બિલાડીને ફીશ ખાવી પડે તો કુદરત તેને તરતા પણ શીખવાડી દે છે. બ્રિટનમાં બિલાડી ખુબ પળાય છે. ત્યાંના લોકો બિલાડીને ખાવાના મીટની પણ નિકાસ કરે છે. કહે છે કે બિલાડીને નવ જીંદગી હોય છે. આ પણ પ્રાચીન સમયે ઈજીપ્તમાં કહેવાતું આવ્યું છે. જ્યાં નંબર ૯ ને ચમત્કારીક આંક કહેવાય છે.\nગોડ ઓટુમ કા ને નવ લાઇફ હતી. તે જ્યારે પણ અંધારી આલમને મળવા જતા ત્યારે જીવતા પાછા આવતા હતા. તેથી તેમને ૯ જીંદગી વાળા કહેવાતું હતું. એમ બિલાડી માટે પણ કહેવાય છે. આમ આ વાત બિલાડી સાથે જોડી દેવામાં આવી છે. એમ પણ કહે છે કે તે બિલાડી તેના પગ પર વધુ ભરોસો રાખે છે. બિલાડીના પગ ફ્લેક્સીબલ હોય છે. જો તે પડી જાય તો તેના પાસે પોતાના પગ વાળી દેવાની ક્ષમતા હોય છે. તે કુદરતી રીતેજ ફ્લેક્સીબલ હોય છે. એટલે પોતાને કોઇ ઇજા ના થાય એ રીતે ચડઉતર કરે છે.\nકહે છે કે બિલાડીને તેના ખોરાકમાં દૂધ બહુ ભાવે છે. બિલાડીને દૂધ ભાવે છે એ વાત સાચી પણ તે જરુરી નથી હોતું. બિલાડીના બચ્ચાંને દૂધ આપવાથી ઝાડા થઇ જાય છે તે ભૂલવું ના જોઇએ.\nપ્રેગનન્ટ મહિલાએ બિલાડી સાથે ના રહેવું જોઇએ એવી પણ એક માન્યતા છે. ગર્ભને ટોક્સોપ્લાસ્મોસીસનું જોખમ રહેલું હોય છે. મહિલા જો કાચુ મીટ હાથમા રાખે તો તેને આ રોગ થવાની શક્યતા વધુ રહે છે. જે બિલાડી પાળેે તેને ખોરાક તરીકે કાચું મીટ આપે છે . જેથી રોગની શક્યતા રહે છે. માટે પ્રેગનન્ટ મહિલાઓએ બિલાડીને સાથે ના રાખવી જોઇએ એમ કહેવાય છે.\nબિલાડી પછી હવે ડોગની વાત કરીએ તો એમ કહે છે કે જે ડોગનું નાક ગરમ અને સૂકૂં હોય તેને બિમાર કહેવામાં આવે છે. જો કે હકીકત એ છે કે સૂકા નાક અને ડોગના આરોગ્યને કોઇ નિસ્બત નથી. સામાન્ય રીતે ડોગનું શરીરનું તાપમાન ૧૦૧ થી ૧૦૩ ડિગ્રી જેટલું હોય છે. તેમ છતાં ડોગને ઠંડી લાગે છે. તેના નાકમાંથી પાણી પડતું દેખાતું હોવા છતાં તેના કાનમાં ૧૦૫ ડિગ્રી ગરમી હોય છે.\nએવું પણ જોવા મલે છે કે નાના કે જુનિયર ડોગ કરતાં મોટી ઉંમરના કૂતરાં તેના માલિકોના આદેશ વહેલાં ગ્રહણ કરતાં થઇ જાય છે. ખુબ મોટી ઉંમરના ડોગ કંઇ શીખી શકતા નથી કેમકે તેમને ઉંમર પ્રમાણે બહેરાશ આવી હોય છે અને આંખે ઓછુંં દેખાતું હોય છે.\nલોકોમાં એક માન્યતા એવી છે કે જે ડોગ પૂંછડી પટપટાવે છે તે કરડતો નથી. હકીકત એ છે કે પૂંછડી પટપટાવવી અને તેના ઉશ્કેરાટ વચ્ચે કોઇ સંબંધ નથી. પૂંછડી પટપટાવવી એ સામે વાળાને જોઇને અપાયેલું રીએક્શન માત્ર હોય છે.\nતેનો ઉશ્કેરાટ કે એગ્રેસીવનેસ જોવી હોય તો તેના ઉભા કાન, એકીટસે જોવું, ઘૂરકવું, ભસવું વગેરેનો અભ્યાસ પણ કરવો જોઇએ.જો ડોગ જમીન પર ઘસાઇને પોતાની ગૂદા સાફ કરતો નજરે પડે તો સમજવું કે તે વોર્મસથી (કૃમિ) પીડાય છે. માત્ર કૃમિ વાળા ડોગ ગૂદા જમીન પર ઘસે છે એવું નથી ડાયેરીયા થયો હોય,એલર્જી થઇ હોય તે કડક ગુદા હોય તો પણ ગૂદા જમીન પર ઘસે છે.\nકેટલાક ડોગ પોતાનો કે અને અન્યનો સ્ટૂલ ( અગાર- મળ) ખાતા જોવા મળે છે તેનો અર્થ એ થાય કે તેને કૃમિ થયા છે. આપણે અનેક વાર ડોગને બીજાના મળ ખાતા જોયા હશે.\nહકીકત એ છે કે તે આવું ખાય તેનો અર્થ એ પણ નથી કે તેને કૃમિની સમસ્યા છે. કેટલાક ડોગ પોતાના નવજાત શિશુને સાફ કરવા તેનો મળ ચાટી લે છે તો કેટલાક પોતાની તરફ તેના માલિકનું ધ્યાન ખેંચાય એટલા માટે આવું કરે છે.\nફીમેલ ડોગ એકવાર બચ્ચાં આપે પછી તેના ગર્ભાશયનું ઓપરેશન કરાવી લેવું જોઇએ. એમ કરવાથી તેને બ્રેસ્ટ કેન્સરનું જોખમ રહેતું નથી.\nકેટલાક ડોગના જડબા સિવાઇ જાય છે. દરેક ડોગને ફેસના મસલ્સનો પ્રોબલેમ હોય છે. ક્યારેક તે આમ કરતા હોય છે. ડોગ ઘાસ ખાય એનો અર્થ એ નથી કે તે બિમાર છે. કેટલાક ડોગ ઘાસ ખાય છે અને પછી વોમીટ કરે છે. તેનો અર્થ એ નથી કે તે બિમાર છે. તેના પૂર્વજો પણ ઘાસ ખાતા હતા. જો એમ જોવા મળે તો તેના ડાયટમાં લીલોતરીનો સમાવેશ કરવો જોઇએ.\nડોગને જ્યારે એકલો ઘેર રાખવામાં આવે તો તે ઉશ્કેરાટ અનુભવે છે.તેને નિયમિત વેક્સીનેશન આપવામાં આવે તો તે રાહત અનુભવે છે. કેટલીક વેક્સીન જેવીકે ડીસ્ટેમ્પર અને રેબીસના બુસ્ટર ડોઝ આપ્યા પછી તેને દર વર્ષે આપવાની જરુર નથી હોતી. નસબંધી અને ગર્ભાશયના ઓપરેશનના કારણે ડોગ આળસુ બની જતા હોય છે.\nવધુ ખોરાક અને કોઇ કસરત નહીં કરવાના કારણે તે વધુ પડતા વજનવાળા થઇ જાય છે. આવું બિલાડીના કિસ્સામાં પણ થાય છે. એવી પણ માન્યતા છે કે ડોગ અને કેટ કલર બ્લાઇન્ડ હોય છે. જો કે હકીકત એ છે કે આ બંને બ્લ્યૂ અને ગ્રીન સારી રીતે જોઇ શકે છે.\nબ્લ્યૂના અન્ય શેડ તેમજ પરપલ પણ તે જોઇ શકે છે. ડોગની આંખમાં કલર સેન્સીંગ સેલ્સ ઓછા હોય છે. પીટ બુલ્સ પ્રકારનો ડોગ બહુ ખૂંખાર હોય છે એવી માન્યતા છે. હકીકત એ છે કે તે જન્મથી ખૂંખાર નથી હોતો કે નથી તેના ડીએનએમાં હીંસાચાર જોવા મળતો. તે ખૂંખાર ત્યારેજ બને છે કે જ્યારે તેમને આ પ્રકારની તાલિમ અપાય છે. જર્મન સેફર્ડ, રોટવ્લીયર્સ, ડોબરમેન અને ચોઝ પ્રકારના ડોગના જીન્સ એગ્રેસીવ હોય છે.\nએક માન્યતા એવી છે કે ડોગ કેન્સર ડીટેક્ટ કરી શકે છે. હકીકત એ છે કે ડોગ કેન્સર સેલ સાથે સંકળાયેલી સ્મેલને શોધી શકે છે. એક અભ્યાસમાંતો એટલા સુધી જણાયું છે કે ડોગ કોલોરેક્ટલ કેન્સર (રેક્ટમ-મળાશય) સૂંધીને ડીટેકેટ કરવામાં ૯૮ ટકા સફળતા મેળવે છે.


article by morari bapu|પૃથ્વી પ્રેમ છે, આકાશ સત્ય છે અને પાતાળ કરુણા છે\nપૃથ્વી પ્રેમ છે, આકાશ સત્ય છે અને પાતાળ કરુણા છે\nયાત્રાઓ અનેક પ્રકારની હોય છે. એક હોય છે શબ્દયાત્રા. શબ્દ સાથે યાત્રા થાય છે. એક હોય છે તીર્થયાત્રા. એક હોય છે જીવનયાત્રા. બધી યાત્રામાં સૌથી શ્રેષ્ઠ હોય છે વિચારયાત્રા.\nસોક્રેટિસ વિચારયાત્રાના માણસ હતા. એમના વિશે અનેક લોકોએ લખ્યું અને વિચાર્યું છે. એમના વિચારોનો વધુમાં વધુ સંગ્રહ પ્લેટોએ કર્યો. બીજા ઘણા લોકોએ કર્યો હશે. ગુજરાતી સાહિત્યકાર મનુભાઇ પંચોળી ‘દર્શક’, એમણે ‘સોક્રેટિસ’ નવલકથા લખી. એ સમયે એવોર્ડ પણ પ્રાપ્ત કર્યો. પોતાની રીતે એમણે લખ્યું છે. એ નવલકથામાં એથેન્સની પરિસ્થિતિ, રાજકીય વાતાવરણ, સામાજિક વાતાવરણ વગેરેનું ચિત્રણ છે.\nકેટલાક મહાપુરુષ એવા આવ્યા જેમનું રમણ સત્યમાં પણ હતું, પ્રેમમાં પણ હતું; જેમનું રમણ કરુણામાં પણ હતું\nપૌરાણિક દેવ-દેવીઓ તો અહીં પણ છે; અહીંની સભ્યતા છે. સોક્રેટિસ કહ્યા કરતા હતા કે હું કોઇને કંઇ આપતો નથી. એનામાં જે હોય છે એનું અનાવરણ કરું છું. કોઇ દાયણ કોઇ સ્ત્રીના ગર્ભમાં બાળક નથી આપી શકતી. ગર્ભ તો ઓલરેડી હોય છે; દાયણ એને ખોલે છે. મારું કામ એ જ છે. કેમ કે મા પાસેથી હું એ શીખ્યો છું. યુવાનોમાં જે પડ્યું છે એને હું ખોલું છું. આ રીત મને સારી લાગે છે.\nહમણાં એક સાહિત્યકારની વાત નીકળી હતી. એક વિખ્યાત સાહિત્યકાર પર આક્ષેપ મૂકવામાં આવ્યો કે આ સાહિત્યકાર મોરારિબાપુની અસરમાં બહુ છે! એમણે જવાબ પણ બહુ જ સરસ આપ્યો કે અમે મોરારિબાપુની અસરમાં નથી પણ મોરારિબાપુના સ્નેહમાં અમે છીએ. આ ખરેખર બહુ જ સુંદર વાત છે. મારી વ્યાસપીઠની અસરમાં તમે ન રહેશો. મારી વ્યાસપીઠની મહોબ્બતમાં રહેજો.\nઅસરમાં તો ઘણા લોકો આવી જાય છે! સાચું કહું તો આ અસરમાં પરાધીનતા છે. કોઇ અસરમાં આવી જાય એ પણ ઠીક નહીં. અને કોઇ અસર પાડવાની કોશિશ કરે એ પણ યોગ્ય નથી. મારું માનવું છે કે વ્યક્તિ સ્વાધીન હોવી જોઇએ. અસરમાં ન આવવું, પ્લીઝ. હું અસર પાડવા નથી આવ્યો. મારું એ કામ નથી. હું તો સ્નેહ કરવા આવ્યો છું. અને સ્નેહ કરવો એ કંઈ ગુનો નથી, પાપ નથી.\nમારી અસરમાં આવવાથી શું? મારામાં એવું છે પણ શું? અરે, મારી અસરમાં આવવાનું કોઇ કારણ પણ તો નથી. હું તો બસ તમારા પ્રત્યે ખૂબ જ મમતા રાખું છું. તમે મને આદર આપો છો. અમે આનંદ કરીએ છીએ. તેથી જ કહું છું કે અસરને છોડો. અસર ઊતરતા વાર નથી લાગતી; ચાહે ઝેર હોય કે ચાહે અમૃત હોય.\nસોક્રેટિસનું એક વાક્ય મને બહુ જ પ્રિય છે. એક વખતની વાત છે. સોક્રેટિસને એવું કહેવામાં આવ્યું કે જલદી ઝેર પી લો. સોક્રેટિસે કહ્યું, ધીરેધીરે પીવા દો ને યાર! જિંદગી પણ હું ધીરેધીરે જીવ્યો છું, મોત પણ ધીરેધીરે. કેવી આ ફકીરી હતી! શું સોક્રેટિસનો ઇરાદો એવો હતો કે એ મરે નહીં? ના; સોક્રેટિસનું બહુ સુંદર વાક્ય હતું કે હું ધીરેધીરે એટલા માટે પી રહ્યો છું કે ઝેર કે ચડે નહીં અને મરીશ નહીં તો જ્યુરીને ફરી કહીશ, મને પાછું ઝેર આપો. આ વખતે મીરાં યાદ આવે છે. સત્યને કોઇ સરહદ બાંધી શકતી નથી. ક્યાં એથેન્સ ને ક્યાં જૂનાણાં! એક મીરાંએ કહ્યું હતું; આટલાં વર્ષો પછી મીરાંએ કહ્યું હતું. સત્ય માટે જીવવું હોય એમણે તો આમ જ બોલવું જોઇએ -\nરાણાજીને કહેજો પાછાં ઝેર મોકલે.\nમીરાંબાઇ કરે છે મનવાર.\nઝેરને ઝીરવા જીવણ મારો આવશે;\nમને છે એનો એતબાર.\nહું સોક્રેટિસની અસરમાં નથી, એની મહોબ્બતમાં છું. એટલા માટે આ વાક્ય મને પ્રિય છે, બચવું નથી, બીજીવાર પી લઇશું. મને એ સારું લાગે છે, જે માણસ હસતાં હસતાં મૃત્યુની પ્રતીક્ષા કરે છે. એ બહુ મુશ્કેલ છે. જેમને એ માફક આવી ગયું હોય એમના માટે એનાથી મંગલમય ઘડી બીજી કોઇ નથી. આ માણસ સૂતો નથી! માણસ મૃત્યુના ભયથી નથી સૂતા હોતા. આ માણસ મૃત્યુની પ્રતીક્ષામાં નથી સૂતો! ક્યારે આવે, જરા પીઓ તો ખરા! એનો ટેસ્ટ કેવો છે, જરા જોઇએ તો ખરા! દુનિયામાં લોકો ઝેર-ઝેર કરે છે, એ શું છે? જરા જોઇએ તો ખરા! કોઇની અસરમાં ન આવવું. લોકો એમ જ બોલ ફેંકે છે કે મોરારિબાપુ પાસે જાય છે, એમની અસરમાં છે! નહીં, નહીં, નહીં, ન હું કોઇની અસરમાં છું કે ન કોઇ મારી અસરમાં. અમે એકબીજાને પ્રેમ કરીએ છીએ.\nગાય આપણને દૂધ આપે છે. ગાય આપણને ગોબર આપે છે. ગાયને આપણે માતા કહીએ છીએ. છતાં પણ આપણે ગાયને બહાર કેમ રાખીએ છીએ? ઘરમાં કેમ નથી રાખતા? આંગણામાં છાપરું બનાવી દઇએ છીએ. કૂતરો દૂધ આપે છે? કૂતરાનું મળ કોઇ ઉપયોગમાં આવે છે? કૂતરાને આપણે દેવ કહીએ છીએ? છતાં પણ કૂતરાને આપણે ઘરમાં શું કામ રાખીએ છીએ? શું કામ લોકો એને ગોદમાં બેસાડે છે? અરે, કોઇ મહાનુભાવ તો એટલા બધા પશુપ્રેમી હોય છે કે કૂતરાને પોતાની સાથે સુવડાવે છે! કારણ શું છે? એક જ કારણ છે, ગાય પૂંછડી નથી હલાવતી, કૂતરું પૂંછડી હલાવે છે. પૂંછડી હલાવનારા અસરમાં છે, દૂધ પિવડાવનારા મહોબ્બતમાં છે. ચાહે રાજકારણી હોય, ધર્મવાળા હોય કે બીજા કોઇ હોય. ગાય એની નિજતામાં છે.\nમનુષ્ય કેવો હોવો જોઇએ? માણસ નિજતંત્ર હોવો જોઇએ. કોઇ કોઇની અસરમાં ન હોય. બધા એકબીજાના સ્નેહમાં સિક્ત હોય. આપણે ત્રણ લોક કોને કહીએ છીએ? સ્વર્ગ, પૃથ્વી અને પાતાળ. આપણે ત્રિભુવન કહીએ છીએ. તો સ્વર્ગ\nએટલે જે ઉપર હોય. સ્વર્ગ શું છે એની મને ખબર નથી. પરંતુ સ્વર્ગ એટલે આકાશ. આકાશ સત્ય છે. કંઇ છે એ સત્ય નથી. કંઇ પણ નથી એ સત્ય છે. જરા અઘરું છે એ સત્ય નથી, કેમ કે સૂરજ ખતમ થઇ જશે. ચાંદ ચાલ્યો જશે. સર્વોચ્ચ સત્ય કંઇ નથી એ છે. એટલા માટે સર્વોચ્ચ સત્ય આકાશ છે. પૌરાણિકોએ એને સ્વર્ગ એવું નામ આપી દીધું. વૈષ્ણવોએ એને વૈકુંઠ નામ આપ્યું. રામ ઉપાસકોએ એને સાકેતધામ નામ આપી દીધું. કૃષ્ણ ઉપાસકોએ એને ગોલોક નામ આપી દીધું. અને મારી સમજ મુજબ પૃથ્વી છે પ્રેમ. પ્રેમ પૃથ્વી પર જ થાય છે. કોઇ થોડાક સ્પેસમાં જાય તો એકબીજાને ગળે પણ નથી મળી શકતા!\nઆકાશ સત્ય છે, પૃથ્વી પ્રેમ છે અને પાતાળ કરુણા છે. કરુણા જેવું ઊંડાણ કોઇનું નથી હોઇ શકતું. એને આપણે પામી શકતા નથી. કોઇ કોઇ મહાપુરુષ આપણી પાસે એવા આવ્યા; જેમ કે નારદ આવ્યા એ સ્વર્ગમાં પણ જતા હતા; પૃથ્વી પર પણ આવતા હતા અને પાતાળમાં પણ જતા હતા. કેટલાક મહાપુરુષ એવા આવ્યા જેમનું રમણ સત્યમાં પણ હતું; જેમનું રમણ પ્રેમમાં પણ હતું; જેમનું રમણ કરુણામાં પણ હતું.


Posted on 8:31 am May 27, 2019 10:01 am June 14, 2021 Author Rachita VidhataComments Off on સુરત આગની દુર્ઘટનામાં મૃત્યુ પામેલી એક દીકરીની તેના પિતા સાથેની છેલ્લી વાતચીત, વાંચો અહેવાલ\nઆ ગોઝારી ઘટનામાં 16 વર્ષીય ક્રિષ્ના ભિકડીયા પણ મૃત્યુ પામી હતી. આ ઘટનામાં પોતાની વ્હાલસોયી દીકરી ગુમાવ્યા બાદ પિતા સુરેશભાઈ ભિકડીયાએ જણાવ્યું હતું કે દીકરીએ મરતા પહેલા તેમને ફોન કર્યો હતો અને કહ્યું હતું કે એ પણ બારીમાંથી કૂદી જાય છે.\nસુરેશભાઈના જણાવ્યા અનુસાર, તેમની દીકરી ક્રિષ્નાએ તેમને કહ્યું હતું કે, “પપ્પા અમારે ત્યાં તક્ષશીલા બિલ્ડિંગમાં આગ લાગી છે અને પપ્પા સૌથી પહેલા અમારો દાદરો જ બળીને ખાખ થઈ ગયો છે, કારણ કે અમારો દાદર લાકડાનો હતો… પપ્પા બધા છોકરાઓ બારીમાંથી કૂદીને નીચે જવાની કોશિશ કરી રહ્યા છે, હું પણ બારીમાંથી કુદવા જાઉં છું, જીવ બચાવવાની કોશિશ કરીશ પપ્પા…” પોતાની દીકરીની મદદ માટે સુરેશભાઈ કઈં કહે એ પહેલા તો ફોન કટ થઈ ગયો. અને આ 16 વર્ષીય ક્રિષ્ના અને તેના પિતા વચ્ચે થયેલી છેલ્લી વાતચીત હતી.\nક્રિષ્નાનો પરિવાર તક્ષશીલા બિલ્ડીંગની પાછળ જ આવેલી રાધાકૃષ્ણ સોસાયટીમાં રહે છે, તેઓ તરત જ ઘટના સ્થળે દોડી આવ્યા પણ તેમને પોતાની દીકરી ન મળી. તેમને પોતાની દીકરીને શોધવાની કોશિશ કરી પણ કઈ જ સમજાયું નહિ કે શું કરવું અને કોને પૂછવું. તેમને પોતાની દીકરીને ફોન કર્યો, જે કોઈ બીજા ભાઈએ ઉપાડ્યો.\nપિતા સુરેશભાઈએ ભીની આંખે કાંપતા અવાજે પૂછ્યું, હું મારી દિકરી ક્રિષ્ના ભિકડીયાને શોધું છું, ગળગળા થઈ કહ્યું મેં એને જ ફોન લગાડ્યો છે. ફોન ઉપાડનાર વ્યક્તિએ કહ્યું કે તમે પહેલા સ્મિમેરમાં આવી જાવ, અત્યારે હું ત્યાં છું અને અહીં તક્ષશીલામાંથી આગમાં બળી ગયેલી તમામ બોડી આવી છે એ બોડી પાસેથી જ મને આ ફોન મળ્યો છે.\nસુરેશભાઈ ભગવાનને મનોમન પ્રાર્થના કરતા સ્મીમેર હોસ્પિટલ પહોંચ્યા, તેમને આશા હતી કે તેમની એકની એક દીકરી બચી ગઈ હશે, પણ તેમને તો ક્રિષ્ના મૃતદેહના ઢગલામાંથી મળી. આ દ્રશ્ય પણ કંપાવનારું હતું, જ્યા સંખ્યાબંધ વાલીઓ પોતાના વ્હાલસોયાઓને શોધતા હતા. તેઓ બચી ગયેલા કપડાઓ પરથી, કે હાથમાં બાંધેલા દોરા-ઢગલો અને ઘડિયાળો કે બીજી વસ્તુઓથી પોતાના બાળકોને શોધવાની કોશિશ કરી રહયા હતા.\nPosted on 12:21 pm April 13, 2021 Author Niraj Patel\nઘણા લોકોને આપણે જોયા છે જેમનું સંસારમાં મન ના લાગવાના કારણે તે વૈરાગ્ય તરફ વળી જતા હોય છે. પરંતુ હાલ એક એવો કિસ્સો સામે આવ્યો છે તે જોઈને તમને પણ નવાઈ લાગશે. એક માતા પિતાએ અંધવિશ્વાસમાં આવીને પોતાના એક મહિનાના બાળકને દીક્ષા લેવા માટે સોંપી દીધું હતું. હાંસી સમાધા મંદિરમાં એક મહિનાના બાળકને સાધુત્વ માટે More..\n4:08 pm July 13, 2021 Niraj Patel Comments Off on બૉલીવુડની અભિનેત્રીઓ કરતા જરા પણ કમ નથી ભારતીય મહિલા ક્રિકેટ ટીમની આ ખેલાડી, તસવીરો જોઈને તમે પણ હક્કા બક્કા રહી જશો


આંદોલનના નામે પજવણી\nYou are here :HOME >> Mumbai >> Dadar-Matunga-Sion >> આંદોલનના નામે પજવણી\n03 January 2018\tMumbai Local\t- Dadar-Matunga-Sion\nસાયનમાં દુકાન બંધ કરાવવા આવેલા ટોળાનો હિંમત સાથે વૃદ્ધ દંપતીએ સામનો કર્યો\nભીમા-કોરેગાવના રણસંગ્રામના ૨૦૦ વર્ષની ઉજવણી નિમિત્તે પુણેની સણસવાડીમાં થયેલા બે ગ્રુપ વચ્ચેના વિવાદના તણખાનો પડઘો મુંબઈના કેટલાક વિસ્તારોમાં પડ્યો હતો. મુંબઈના ચેમ્બુર, બાંદરા, ગોરેગામ અને મુલુંડના વિસ્તારોમાં દલિત સમાજનાં ટોળાં રસ્તા પર ઊતરી આવ્યાં હતાં અને મુંબઈ બંધની હાકલ કરી હતી. સાયનમાં પણ એ જ રીતે મોદી સરકારની હાય-હાયની નારાબાજી પોકારીને દુકાનો બંધ કરાવવામાં આવી હતી. સાયનની એક પર્સની દુકાનમાં બળજબરીપૂર્વક ઘૂસી આવેલા ૧૦થી ૧૫ જણના ટોળાનો સિનિયર સિટિઝન દંપતીએ હિંમતથી સામનો કર્યો હતો. તેમણે પોતાને મહાવીરસ્વામીના અનુયાયી જણાવીને અમે શાંતિમાં માનીએ છીએ એવો સંદેશ આ ટોળાને આપ્યો હતો અને પોલીસના સર્પોટ સાથે પરિસ્થિતિ સંભાળી હતી.\nઅમે દુકાન બંધ કરવા માટે તેમની પાસે ૧૦ મિનિટ માગી, પરંતુ બંધ કરોની બૂમાબૂમ કરીને પંદરેક જણ ઘૂસી આવ્યા હતા એમ જણાવીને દુકાનનાં માલિક નિર્મલા મારુએ ‘મિડ-ડે’ને કહ્યું હતું કે ‘મારા પતિનું હાર્ટનું ઑપરેશન થયું છે. તેઓ બપોર પછી જ દુકાને આવે છે. બધી જગ્યાએ બંધ કરાવી રહ્યા હોવાની જાણ થતાં તેઓ દુકાને આવ્યા હતા. હું અંદર હતી અને અમારી દુકાનનો એક માણસ જમવા માટે ગયો હતો. કંઈક બૂમાબૂમનો અવાજ સંભળાતાં હું દોડીને બહાર ગઈ ત્યારે આ ટોળું મારા પતિ સાથે દુકાન બંધ કરાવવા બાબતે માથાઝીંક કરી રહ્યું હતું. મેં તેમને મોટા અવાજે પ્રશ્ન કર્યો કે આ તે કેવી રીત છે બંધ કરાવવાની? દુકાનમાં અંદર સામાન રાખતાં વાર લાગે કે નહીં. અમે જૈન છીએ અને મહાવીર ભગવાનના અનુયાયી છીએ. કોઈ પણ રીતે અમે કોઈને ત્રાસ આપવામાં નથી માનતાં અને મહાવીરના નામે અમે સાચું કામ કરીએ છીએ. શા માટે બધા કંગાળ અને ગરીબ હૃદયના બની ગયા છો. મારા પતિ તમને કહી રહ્યા છે કે મારી છાતી ફાડીને ઑપરેશન કરાયું છે તો હું સામાન નહીં ઊંચકી શકું. મને દસ મિનિટ આપો અમારા માણસો આવશે અને બધું અંદર રાખી દેશે.’\nમારા પતિ તેમની સાથે મરાઠી ભાષામાં વાત કરીને સહકાર આપી રહ્યા હતા એમ છતાં ટોળાનો આક્રોશ ઓછો નહોતો થઈ રહ્યો અને તેઓ અમારી દુકાનમાં ઘૂસી આવ્યા હતા એમ જણાવીને નિર્મલા મારુએ કહ્યું હતું કે ‘તેમનો ધક્કો મારા પતિને લાગ્યો હતો. તેમને છાતીમાં દુખાવો થતો હોવાથી અમે અઠવાડિયા પહેલાં જ બધા રિપોર્ટ કઢાવ્યા હતા. મારા પતિ તેમને સમજાવી રહ્યા હતા કે અમે સાવા નાના વેપારી છીએ તો પણ આંખ આડા કાન કરીને તેમણે ધક્કો માર્યો. જો આજે બંધ રાખવાનું નક્કી જ હતું તો અમને સવારે જ કહી દેવાયને અમે દુકાન ખોલત જ નહીં અને અમારો સામાન બહાર ગોઠવ્યો જ ન હોત. જોકે બૂમાબૂમ થતાં પોલીસ તરત અમારી પાસે આવી અને તેમણે અમને સારો સહકાર આપ્યો અને છેલ્લે બધાને સમજાવીને છૂટા કર્યા હતા.’


ગુજરાતમાં રાજ્યસભાની ત્રીજી સીટ પર પણ ભાજપની નજર, શું છે સમીકરણ | bjp's eyes on third rajyasabha seat of gujarat, know number game - Gujarati Oneindia\n| Updated: Monday, March 16, 2020, 15:22 [IST]\nઆગામી 26 માર્ચે રાજ્યસભાની ચૂંટણી હોય ગુજરાતમાં રિસોર્ટ પોલિટિક્સ શરૂ થઈ ગયું છે. કોંગ્રેસના ધારાસભ્યોના એક પછી એક રાજીનામા પડવા લાગ્યાં છે, અત્યાર સુધીમાં4ધારાસભ્યોએ રાજીનામા આપી દીધા છે અને હજી પણ વધુ ધારાસભ્યો રાજીનામા આપે તેવી આશંકા જતાવાઈ રહી છે. પહેલા કોંગ્રેસને2સીટ જીતવાની ઉમ્મીદ હતી પરંતુ હવે ચાર ધારાસભ્યોના રાજીનામાએ સમીકરણ બદલી નાખ્યાં છે. બદલાયેલા હાલાતમાં ભાજપે ત્રીજી સીટ પર નજર દોડાવી છે. તયારે આવો જાણીએ શું સમીકરણ બની રહ્યાં છે.\nગુજરાતમાં કોંગ્રેસના ચાર ધારાસભ્ય સોમાભાઈ પટેલ, જેવી કાકડિયા, પ્રધ્યુમ્ન સિંહ જાડેજા અને પ્રવીણ મારુના રાજીનામા બાદ 182 સભ્યોવાળઈ વિધાનસભામાં કોંગ્રેસ પાસે હવે માત્ર 69 ધારાસભ્યો જ બચ્યા છે. રાજીનામા પહેલા કોંગ્રેસ2સીટ પર જીતે તે ફાઈનલ હતું.\nગુજરાતમાં એક રાજ્યસભા સીટ જીતવા માટે 37 ધારાસભ્યોના ફર્સ્ટ પ્રાયોરિટીના વોટની જરૂરત છે. અપક્ષ ધારાસભ્ય જીજ્ઞેશ મેવાણીના સમર્થન સાથે કોંગ્રેસ પાસે 74 ધારાસભ્યો હતા. આટલી સંખ્યા2સીટ જીતવા માટે કાફી હતી. પરંતુ ધારાસભ્યોના રાજીનામાની સાથે જ સમીકરણ બદલાઈ ગયા છે. હવે બે કોંગ્રેસ ઉમેદવારો ભરત સંહ સોલંકી અને શક્તિ સિંહ ગોહિલમાંથી કોઈ એકે હારનો સામનો કરવો પડી શકે છે. હજી ચૂંટણી પહેલા અન્ય કેટલાક ધારાસભ્યોના પણ રાજીનામા પડી શકે છે.\nજીત માટે હવે 36 વોટ જ જોઈએ\n4 કોંગ્રેસી ધારાસભ્યોના રાજીનામા પડ્યાહોવાથી સદનની સંખ્યાબળ 176 થઈ ગઈ છે. એવામાં રાજ્યસભા સીટ જીતવા માટે ઉમેદવારને પહેલી પ્રાતમિકતાના 36 વોટની જરૂરત પડશે. ગુજરાતના કોંગ્રેસ પ્રભારી રાજીવ સાતવ મહારાષ્ટ્ર વિધાનસભા ચૂંટણી લડી રહ્યા છે. પરંતુ રવિવારે બપોરે તેઓ અમદાવાદ પહોંચ્યા અે કોંગ્રેસ ધારાસભ્યોના રાજીનામા બાદ ઉપજેલા હાલાત પર કેટલીય બેઠકો કરી. આ દરમિયાન ગુજરાત પીસીસી ચીફ અમિત ચાવડાને પણ ભરોસો છે કે પાર્ટી બંને સીટ પર જીત હાંસલ કરશે. નેતા વિપક્ષ પરેશ ધાનાણીનું કહેવું છે કે, કોંગ્રેસ પાસે એનસીપી, બીટીપી અને અન્ય કેટલાક અપક્ષ ધારાસભ્યોા સમર્થન છે. તેમણે2સીટ જીતવાનો દાવો કર્યો.\nરિસોર્ટ પોલિટિક્સ ચાલુ\nચૂંટણી પહેલા આ તોડ-જોડની રાજનીતિ શરૂ થઈ જતાં કોંગ્રેસ ચિંતામાં મુકાઈ ગઈ છે. કોંગ્રેસે પોતાના ધારાસભ્યોને જયપુર અને ઉદેપુર ખસેડવા શરૂ કરી દીધા છે. શનિવારે વધુ 14 ધારાસભ્યોને રાજસ્થાન પહોંચાડ્યા અને રવિવારે વધુ 23 ધારાસભ્યોને રિસોર્ટમાં પહોંચાડી દેવામાં આવ્યા છે.\nજણાવી દઈએ કે ગુજરાતના ચાર રાજ્યસભા સભ્ય- ચુન્નીભાઈ ગોહિલ, લાલ સિંહ વાડોદિયા, શંભૂ પ્રસાદ ટુંડિયા અને મધુસૂદન મિસ્ત્રીનો કાર્યકાળ9એપ્રિલે પૂર્ણ થઈ રહ્યો છે. જેમાંથી માત્ર મધુસૂદન મિસ્ત્રીના રૂપમાં જ કોંગ્રેસ પાસે એક સીટ છે.\nrajyasabha gujarat rajya sabha rajya sabha election bjp congress રાજ્યસભા ગુજરાત રાજ્યસભા ચૂંટણી ભાજપ કોંગ્રેસ politics\nbjp's eyes on third rajyasabha seat of gujarat, know number game


Last Updated: 2/28/2020 12:43:32 PM\nરાશિફળ 2021 (Rashifal 2021) ના મુજબ જાણો નક્ષત્રો ની ચળવળ તમારા માટે આવનારા નવા વર્ષ માં શું લાયી ને આવશે? આ નવા વર્ષ માં તમને સફળતા મળશે અથવા તમને હજી રાહ જોવી પડશે આ બધી માહિતી મેળવવા માટે તમે પણ વાંચો વાર્ષિક રાશિફળ 2021. વૈદિક જ્યોતિષ પર આધારિત આ ભવિષ્યફળ ના વડે તમે જાણી શકો છો કે વેપાર, નોકરી, ધન, આરોગ્ય, શિક્ષા અને પારિવારિક જીવન ના માટે તમારું આવનારું વર્ષ કેવું રહેશે?\nમાત્ર એટલુંજ નહિ આના સિવાય તમે આ વાર્ષિક રાશિફળ થી પોતાના પારિવારિક જીવન, પોતાના ઘર પરિવાર, વિવાહિત જીવન અને પ્રેમ જીવન ના વિશે પણ વિસ્તૃત રૂપે માહિતી મેળવી શકો છો. અહીં આપેલા રાશિફળ ના વડે તમે પોતાની બધી સમસ્યાઓ નું સમાધાન મેળવી શકો છો. સાથેજ તમને અહીં બધી સમસ્યાઓ નું જ્યોતિષીય ઉપાય પણ મળશે જેને અનુસરવા થી તમને ભવિષ્ય માં આવનારી પોતાની દરેક સમસ્યાઓ થી મુક્તિ મળી શકે છે.\nરાશિફળ 2021 ના મુજબ આવનારું વર્ષ 2021 બધી 12 રાશિઓ ના જીવન માં ઘણું ખાસ અને મહત્વપૂર્ણ ફેરફાર લયી ને આવશે જેનું પ્રભાવ તમારા જીવન ના લગભગ બધા ક્ષેત્રો ઉપર પડશે.\nમેષ રાશિફળ 2021 ના મુજબ આ વર્ષ મેષ રાશિ ના જાતકો માટે ઘણું ખાસ રહેવાવાળું છે. ખાસકરીને મેષ રાશિ ના જાતકો ના કરિયર ના માટે આ વર્ષ ઘણું સારું પસાર થવા ની શક્યતા છે કેમકે આ વર્ષ કર્મફળ દાતા શનિદેવ ની કૃપા તમારા ઉપર હશે. જોકે આ વર્ષ તમારું ઘણું ધન ખર્ચ થવા નું છે. વર્ષ 2021 મેષ રાશિ ના છાત્રો માટે મિશ્ર પરિણામ લયી ને આવશે. જોકે વર્ષ ના અંત માં ગુરુ ના શુભ પ્રભાવ ને લીધે મેષ જાતકો ને પરીક્ષા માં સફળતા મળશે અને આ વર્ષ તમારી વિદેશ જયી ને અભ્યાસ કરવા ની ઈચ્છા પણ પૂર્ણ થશે. આના સિવાય આ વર્ષ તમારું પારિવારિક જીવન અમુક નિરાશાજનક રહી શકે છે. આ વર્ષ તમને પોતાના પરિવાર નું જરૂરી સાથ નહિ મળે અને માતા પિતા નું આરોગ્ય પણ ખરાબ થવા ના યોગ બની રહ્યા છે. આના સિવાય આ વર્ષ મેષ જાતકો નું વિવાહિત જીવન પણ વધઘટ ભરેલું રહી શકે છે. કરિયર ના માટે આ વર્ષ તમારા માટે સામાન્ય કરતા સારું પસાર થવા ની અપેક્ષા છે. આ વર્ષ મેષ જાતકો અને તેમના જીવનસાથી ની વચ્ચે પરસ્પર સામંજસ્ય માં ઘટાડો જોઈ શકાય છે. તમને પોતાના ગુસ્સા ઉપર ધ્યાન આપવા ની જરૂર હશે કેમકે શક્યતા છે કે તમારા ગુસ્સા ને લીધે પરિણીત જીવન માં તણાવ વધારે રહેશે. ત્યાંજ વાત કરીએ જો પ્રેમ માં પડેલા જાતકો ની તો આ વર્ષ તે જાતકો માટે ખુશીઓ લયી ને આવી શકે છે જે પોતાના પાર્ટનર ની સાથે પ્રેમ વિવાહ કરવા માંગે છે.\nવૃષભ રાશિફળ 2021 ના મુજબ આ રાશિ ના જાતકો માટે આ વર્ષ અમુક વધઘટ ભરેલું રહેવાવાળું છે. વર્ષ 2021 વૃષભ રાશિ ના જાતકો ના કરિયર માટે ઘણું સારું રહેવા ની અપેક્ષા છે. આ વર્ષ તમને મનગમતું ટ્રાન્સફર મળી શકે છે. આના સિવાય જો વૃષભ જાતક પોતાની નોકરી બદલવા નું વિચારી રહ્યા છે તો તેમને આ વર્ષ સફળતા મળવા ના પ્રબળ યોગ બની રહ્યા છે. શિક્ષા માટે આ વર્ષ તમારા માટે અમુક વધઘટ ભરેલું રહી શકે છે જેના લીધે તમારે અભ્યાસ ના પ્રતિ વિશેષ સાવચેતી રાખવા ની જરૂર હશે. એટલે તમને આ સમય પોતાના અભ્યાસ નું વિશેષ ધ્યાન આપવા ની જરૂર હશે. પારિવારિક પાંસા માટે વર્ષ 2021 વૃષભ રાશિ ના જાતકો માટે અમુક પ્રતિકૂળ રહી શકે છે કેમકે વર્ષ ની શરૂઆત માં તમારા પારિવારિક જીવન માં તમારા પારિવારિક જીવન માં તણાવ રહેશે. આ તણાવપૂર્ણ સ્થિતિ વિશેષરૂપે ફેબ્રુઆરી સુધી ચાલશે અને તમને મુશ્કેલી થતી રહેશે. આ વર્ષ તમારા વિવાહિત જીવન માં અમુક તણાવ રહેશે. પ્રેમ ની દૃષ્ટિ થી આ વર્ષ વૃષભ જાતકો માટે સામાન્ય રહેશે. વાત કરીએ આરોગ્ય ની તો આ વર્ષ તમને પોતાની ઉપર વધારે ધ્યાન આપવા ની જરૂર છે કેમકે આરોગ્ય સંબંધી અમુક મુશ્કેલીઓ તમને હેરાન કરી શકે છે.\nમિથુન રાશિફળ 2021 ના મુજબ આ વર્ષ શિક્ષા ના ક્ષેત્ર થી સંકળાયેલા જાતકો માટે ઘણી અપેક્ષાઓ લયી ને આવનારું સાબિત થયી શકે છે. જે છાત્ર વિદેશ જયી ઉચ્ચ શિક્ષા ગ્રહણ કરવા માંગે છે તેમના માટે વર્ષ 2021 માં જાન્યુઆરી થી મે સુધી નું સમય ઘણું અનુકૂળ રહેવાવાળો છે. આના સિવાય આ વર્ષ પ્રેમી જાતકો માટે વિવાહ ની સોગાત લયી ને આવી શકે છે. જોકે વર્ષ 2021 માં તમને પોતાના આરોગ્ય નું વિશેષ ખ્યાલ રાખવા ની સલાહ આપવા માં આવે છે નહીંતર આરોગ્ય સંબંધી કોઈ મુશ્કેલી તમને હેરાન કરી શકે છે. આ વર્ષ તમારા ખર્ચ માં વધારો થયી શકે છે પરંતુ આ ઉપરાંત પણ તમને સતત ધન મળતું રહેશે. એકંદરે જો અમે સંપૂર્ણ વર્ષ ની વાત કરીએ તો અમુક મહિના તમારા માટે લાભકારી સાબિત થશે અને અમુક મહિના તમારા માટે અમુક કષ્ટકારી પણ સાબિત થશે. આ વર્ષ વેપાર ના ક્ષેત્ર થી સંકળાયેલા જાતકો ને અમુક સાવચેત રહેવા ની સલાહ આપવા માં આવે છે કેમકે શક્યતઃ તમારું પાર્ટનર આ દરમિયાન તમારા વિશ્વાસ નું ફાયદો લયી તમને નુકસાન પહોંચાડે. આરોગ્ય ના માટે પણ આ વર્ષ તમારા માટે અમુક ખાસ નહિ રહે. આ સમય તમને પોતાના ખાનપાન નું વિશેષ ધ્યાન રાખવું હશે નહીંતર તમને વાયુ અથવા લોહી થી સંબંધિત કોઈ મુશ્કેલી વર્ષ પર્યન્ત હેરાન કરી શકે છે.\n2021 કર્ક રાશિ ના જાતકો માટે વધઘટ ભરેલું સાબિત થયી શકે છે. કરિયર માટે વર્ષ 2021 કર્ક રાશિ ના જાતકો માટે મિશ્ર રહેવાવાળો છે. આ વર્ષ એપ્રિલ થી સેપ્ટેમ્બર ની વચ્ચે સુધી ના સમય માં તમને સાવચેત રહેવા ની સલાહ આપવા માં આવે છે કેમકે આ સમય તમારા માટે અમુક કઠિનાઈ ભરેલું રહી શકે છે. આ સમય ભાગ્ય તમારું સાથ નહિ આપે. આવા માં તમને પોતાના કાર્ય સ્થળ ઉપર પોતાના વરિષ્ઠ અધિકારીઓ થી મતભેદ કરવું અને કોઈપણ પ્રકાર ની ભૂલ કરવા થી બચવું હશે. નાણાકીય પાંસા માટે આ વર્ષ તમારા માટે ઘણું સારું સાબિત થયી શકે છે. આ સમય તમને સરકારી ક્ષેત્ર થી નાણાકીય લાભ થવા ની શક્યતાઓ છે. આ વર્ષ તમારા જીવન માં પૈસા ની સ્થિતિ સારી રહેવા ને લીધે તમે પોતાના જુના ઉધાર અને બિલ વગેરે ની ચુકવણી સરળતા થી કરી શકશો. એકંદરે નાણાકીય દૃષ્ટિ થી આ સમય તમારા માટે ઘણું સારું રહેવાવાળો છે. શિક્ષણ માટે વાત કરીએ તો ઉચ્ચ શિક્ષા ના ક્ષેત્ર માં કામ કરી રહેલા વિદ્યાર્થીઓ માટે વર્ષ 2021 માં સેપ્ટેમ્બર થી નવેમ્બર સુધી નું સમય અને એપ્રિલ થી પહેલા નું સમય ઘણું અનુકૂળ રહેશે. આ સમય તેમને માનમાફક ફળ મળવા ની શક્યતા છે. જોકે તમને આના માટે પણ મહેનત કરવી પડશે. આરોગ્ય ના માટે આ વર્ષ તમારા માટે વધારે અનુકૂળ નથી કેમકે આ સમય તમને આરોગ્ય થી સંબંધિત અમુક મુશ્કેલીઓ હેરાન કરી શકે છે. આવા માં તમને સાવચેત રહેવા ની સલાહ આપવા માં આવે છે.\nસિંહ રાશિફળ 2021 ના મુજબ આ વર્ષ સિંહ જાતકો માટે વધઘટ ભરેલું રહી શકે છે. કરિયર માટે આ વર્ષ તમારા માટે ઘણું સારું પસાર થવા ની અપેક્ષા છે. આ વર્ષ તમારી અચાનક થી તરક્કી થવાના પણ યોગ બની રહ્યા છે. જોકે એપ્રિલ અને મે વચ્ચે નું સમય તમારા માટે અમુક પડકાર રૂપ રહેશે. કેમકે આ દરમિયાન તમારા પોતાના વરિષ્ઠ અધિકારીઓ જોડે સંબંધ બગડી શકે છે. એમ તો નાણાકીય દૃષ્ટિ થી આ વર્ષ તમારા માટે વધઘટ ભરેલું રહેશે પરંતુ જો ઠીક રીતે કરવા માં આવે તો ઓગસ્ટ થી ઓક્ટોબર ની વચ્ચે તમે ધન સંચિત કરવા માં પણ સફળ રહેશો. આ સમય તમે પોતાની આવક અને પોતાના પરિવાર ના સહયોગ થી ધન અર્જિત કરવા માં સફળ થશો. ત્યાંજ શિક્ષા ના ક્ષેત્ર માં તમને મિશ્ર પરિણામો મળશે. ઉચ્ચ શિક્ષા ના ક્ષેત્ર થી સંકળાયેલા વિદ્યાર્થીઓ ને પોતાના લક્ષ્ય પ્રાપ્તિ માટે આ વર્ષ વધારે મહેનત કરવી હશે. આ વર્ષ આરોગ્ય નું વિશેષ ધ્યાન રાખવા ની સલાહ આપવા માં આવે છે કેમકે આ વર્ષ સિંહ જાતકો ને પેટ, હાથ અને કિડની સંબંધિત મુશ્કેલીઓ હોઈ શકે છે.\nસિંહ રાશિ નું રાશિફળ વિસ્તાર થી વાંચો - 2021 સિંહ રાશિફળ)\nકન્યા રાશિફળ 2021 ના મુજબ કન્યા જાતકો માટે આ વર્ષ મિશ્ર પરિણામ લયી ને આવશે કેમકે જ્યાં એક બાજુ વર્ષ ની શરૂઆત તમારા માટે સારી રહેશે ત્યાંજ મધ્ય માં તમને સાવચેત રહેવા ની જરૂર હશે. કરિયર ના માટે પણ આ વર્ષ ઠીકઠાક રહેશે. વર્ષ ની વચ્ચે એપ્રિલ થી સેપ્ટેમ્બર ની વચ્ચે તમે પોતાની જૂની નોકરી મૂકી બીજી નોકરી કરવા નું મોટું નિર્ણય લયી શકો છો. એટલે કે કરિયર માટે જાન્યુઆરી, માર્ચ અને મે નો મહિનો ઘણું સારું રહેશે નાણાકીય પાંસા માટે આ સમય તમારા માટે ઘણું સારું નહિ રહે. શિક્ષા ના ક્ષેત્ર થી સંકળાયેલા જાતકો માટે આ સમય અમુક નબળું સાબિત થયી શકે છે. આ સમય વિદ્યાર્થીઓ માટે માત્ર અને માત્ર સખત મહેનત એકમાત્ર ઉપાય હશે. પારિવારિક દૃષ્ટિ થી આ વર્ષ ઠીકઠાક રહેશે. વિવાહિત જીવન ની વાત કરીએ તો વર્ષ 2021 માં જે લોકો અત્યાર સુધી અપરિણીત છે તેમના માટે જાન્યુઆરી થી એપ્રિલ સુધી નું સમય સૌથી વધારે અનુકૂળ રહેવાવાળો છે. આ વર્ષ એમ તો આરોગ્ય માટે સારું પસાર થવા ની શક્યતા છે પરંતુ આ વર્ષ અમુક જાતકો ને મધુમેહ ની સમસ્યા અને મૂત્ર માર્ગ માં બળતરા નું રોગ થયી શકે છે, તેથી સાવચેત રહેવા ની સલાહ આપવા માં આવે છે.\nવર્ષ 2021 તુલા જાતકો માટે ઘણું વધઘટ ભરેલું રહેવાવાળું છે. તુલા રાશિફળ 2021 ના મુજબ તુલા જાતકો માટે કરિયર ના ક્ષેત્ર માં આ વર્ષ સારું ફળ આપવા વાળું સાબિત થયી શકે છે. વેપાર ના ક્ષેત્ર થી સંકળાયેલા જાતક જો વેપાર માં ભાગીદારી કરવા નું વિચારી રહ્યા છે તો આ વર્ષ અમુક સાવચેત રહેવા ની સલાહ આપવા માં આવે છે કેમકે ફેબ્રુઆરી થી એપ્રિલ સુધી નું સમય તમને મુશ્કેલી આપી શકે છે. નાણાકીય દૃષ્ટિ ના હિસાબે આ વર્ષ 2021 ની શરૂઆત સારી રહેવાવાળી છે. આના સિવાય શિક્ષા ના ક્ષેત્ર માં પણ વર્ષ 2021 તુલા જાતકો માટે ઘણું સારું પસાર થવા ની શક્યતા છે. પારિવારિક સ્તરે પણ તુલા જાતકો માટે વર્ષ ઠીકઠાક રહેશે. આ વર્ષ તમારી ઘર થી દુરી બનવા ની શક્યતા છે. જરૂરી નથી કે આ દુરી પારિવારિક લડાઈ અથવા કોઈ ખોટા કારણ થી હોય આ દુરી કામ ની વ્યસ્તતા ના સંબંધ માં પણ હોઈ શકે છે અથવા આ દુરી કોઈ બીજી જગ્યા જઈ ને કામ કરવા ને લીધે પણ હોઈ શકે છે. વર્ષ 2021 માં તુલા જાતકો ને તેમના આરોગ્ય ના પ્રતિ વધારે સાવચેતી રાખવા ની જરૂર છે. એમ તો કોઈપણ મોટા રોગ ની કોઈ સમસ્યા નથી પરંતુ આરોગ્ય પર ધ્યાન આપી તમે નાની મોટી સમસ્યાઓ થી બચી શકો છો.\nવૃશ્ચિક રાશિ ના જાતકો માટે વર્ષ 2021 મિશ્ર પરિણામો આપનારું સાબિત થશે. આ વર્ષ વૃશ્ચિક રાશિ ના જાતકો ની વિદેશ યાત્રા પર જવા ના યોગ બનશે. આના સિવાય તમને પોતાના આરોગ્ય નું પણ વિશેષ ધ્યાન આપવા ની સલાહ આપવા માં આવે છે. કરિયર માટે વૃશ્ચિક રાશિ ના જાતકો માટે આ વર્ષ ઘણું પડકાર રૂપ પસાર થશે. કોઈપણ કામ કરતા પહેલા સોચી સમજી લેવા ની સલાહ આપવા માં આવે છે નહીંતર વાત તમારી નોકરી ઉપર પણ આવી શકે છે. ત્યાંજ નાણાકીય પાંસા માટે આ વર્ષ વૃશ્ચિક રાશિ ના જાતકો માટે ઘણું સારું પસાર થવા ની અપેક્ષા છે. આમ તો વર્ષ ની શરૂઆત માં તમારું ખર્ચ થશે પરંતુ આ સમય તમે ધન સંચય કરવા માં પણ સફળતા મેળવશો. આના સીવ્યા જો તમારું કોઈ વાદ વિવાદ ચાલી રહ્યું છે તો આ વર્ષ તમને તેમાં પણ સફળતા મળી શકે છે. આરોગ્ય ના માટે વૃશ્ચિક રાશિફળ 2021 નું આ સમય મિશ્ર પરિણામ લયી ને આવશે. એમ તો આ સંપૂર્ણ વર્ષ તમારું આરોગ્ય સામાન્ય રહેશે પરંતુ સંપૂર્ણ વર્ષ તમને કોઈ નાની મોટી સમસ્યા હેરાન કરી શકે છે, સાવચેત રહો.\nરાશિફળ 2021 ધનુ રાશિ ના જાતકો માટે વર્ષ 2021 ઘણું સારું પસાર થવા ની અપેક્ષા છે. પછી વાત તેમના શિક્ષા ના ક્ષેત્ર થી સંકળાયેલી હોય અથવા કરિયર ના ક્ષેત્ર થી, આ સંપૂર્ણ વર્ષ ધનુ જાતકો ને સફળતા મળવા ના પ્રબળ યોગ બનતા દેખાય છે. કાર્યક્ષેત્ર માં તમને પોતાના વરિષ્ઠો નું સહયોગ મળશે અને સાથેજ તે તમને આગળ વધવા માં પણ સહાયતા કરશે. વર્ષ 2021 નાણાકીય દૃષ્ટિ થી ધનુ જાતકો માટે ઘણું સારું પસાર થવા ની અપેક્ષા છે, આ સંપૂર્ણ વર્ષ તમને ધન ની કોઈપણ અછત નહિ થાય. શિક્ષા માટે પણ ધનુ જાતક આ વર્ષ ઘણા ખુશનસીબ રહેવા વાળા છે. જે જાતક ઉચ્ચ શિક્ષણ ના ક્ષેત્ર માં પગલાં વધારવા માંગે છે તેમના માટે જાન્યુઆરી અને એપ્રિલ, 16 મે અને સેપ્ટેમ્બર નું મહિનો ઘણું સારું છે. આના સિવાય જો વાત આરોગ્ય ની કરીએ તો આ બાબત માં ધનુ રાશિ ના જાતકો નું આ વર્ષ ઘણું સારું રહેવાવાળો છે. જોકે વચ્ચે અમુક નાના મોટા કષ્ટ અને મુશ્કેલીઓ થી તમે હેરાન થઇ શકો છો પરંતુ આ વધારે કષ્ટકારી નહિ હોય.\nમકર રાશિ ના જાતકો માટે વર્ષ 2021 દરેક બાબત માં સારું પસાર થવા ની અપેક્ષા છે. શરૂઆત જો કરિયર ના ક્ષેત્ર થી કરીએ તો આ વર્ષ તમને પોતાના કરિયર માં મહેનત નું ઠીક ફળ મળશે. તમે આ વર્ષ જેટલી મહેનત કરશો તમને તેનું એટલુંજ સારું પરિણામ મળવા ની અપેક્ષા છે. નાણાકીય જીવન માટે આ વર્ષ મકર રાશિ ના જાતકો માટે અમુક પરેશાની ભરેલું સાબિત હોઈ શકે છે. આ વર્ષ ની શરૂઆત માં તમારા ખર્ચ વધશે. આવા માં તમને આ સમય ધન સોચી સમજી ને ખર્ચ કરવા ની સલાહ અપાય છે. મકર રાશિ ના છાત્રો ની વાત કરીએ તો વર્ષ 2021 વિદ્યાર્થીઓ માટે સારું સાબિત થશે. વર્ષ 2021 માં મકર રાશિ ના જાતકો નું આરોગ્ય ઘણું સારું રહેવાવાળું છે. તમને પોતાની કોઈ જૂની માંદગી થી મુક્તિ મળવા ની શક્યતા છે. મકર રાશિફળ 2021 ના મુજબ તમારું પાર્ટનર તમારા પ્રેમ માં પાગલ થઇ જશે અને તમે બંને પ્રેમ વિવાહ માં બંધાવા નું નિર્ણય પણ લયી શકો છો. જોકે માર્ચ અને જુલાઈ થી ઓગસ્ટ નું સમય અમુક વિવાદ ઉભું કરવા વાળું રહેશે તેથી આ સમય તમને કોઈપણ વિવાદ ને વધતા પહેલા પોતાના સાથી ની મદદ થી તેને સમય રહેતા ઉકેલવા ની જરૂર હશે.\nકુમ્ભ રાશિફળ 2021 કુમ્ભ રાશિફળ 2021 ના મુજબ કુમ્ભ રાશિ ના જાતકો માટે આ વર્ષ પોતાની સાથે ઘણી બધી સોગાતો લઇ ને આવશે. આ વર્ષ કુમ્ભ જાતકો ને પોતાના કાર્યક્ષેત્ર થી સારા ફળો ની પ્રાપ્તિ થશે. કરિયર ના માટે આ વર્ષ કુમ્ભ જાતકો ના માટે અમુક વધઘટ ભરેલું રહી શકે છે, કેમકે વર્ષ ની શરૂઆત માં તમને જેટલું ભાગ્ય નું સાથ મળશે, એટલુંજ સ્થિતિઓ માં પરિવર્તન આવતું જશે. અમુક કુમ્ભ નોકરિયાત જાતકો ના ટ્રાન્સફર ની પણ શક્યતા છે આના સિવાય ડિસેમ્બર નું મહિનો તમારા કાર્યક્ષેત્ર માં જબરદસ્ત સફળતા લઇ ને આવશે. નાણાકીય પાંસા માટે આ વર્ષ અમુક વધઘટ ભરેલું રહી શકે છે. તેથી તમારા માટે સારું રહેશે કે વર્ષ ની શરૂઆત થીજ પોતાના ખર્ચ પર નિયંત્રણ કરી તેને સંચય કરવા ની બાજુ પ્રયાસ કરો. આ વર્ષ જનરલ અને મીડિયા, ઇન્ફોર્મેશન ટેક્નોલોજી અને આર્કિટેક્ચર નું અભ્યાસ કરનારા વિદ્યાર્થીઓ ને આ વર્ષ સારા પરિણામ મળવા ની શક્યતા પ્રબળ છે. કાર્ય ની અધિકતા અને વ્યસ્તતા ને લીધે તમારે પરિવાર થી દૂર જવું પડી શકે છે. ત્યાંજ પરિણીત જાતકો ની વાત કરીએ તો તેમના માટે વર્ષ 2021 સામાન્ય રહેવાવાળું છે. જુલાઈ થી ઓગસ્ટ નું સમય તમારા દામ્પત્ય જીવન માં પ્રેમ ને વધારવા નું કામ કરી શકે છે. આના સિવાય સેપ્ટેમ્બર ના મહિના માં તમે પોતાના જીવન સાથી અને સંતાન ની સાથે ક્યાંક દૂર ફરવા જવા નું પ્લાન બનાવી શકો છો. આરોગ્ય માટે આ વર્ષ કુમ્ભ જાતકો માટે ઘણું સારું નથી. આ વર્ષ તમને વિશેષ રૂપ થી પગ માં દુખાવો, ગેસ, એસીડીટી, અપચો, શરદી, ઉધરસ વગેરે જેવી સમસ્યાઓ પરેશાન કરી શકે છે. ખાનપાન નું વિશેષ ધ્યાન રાખવા ની સલાહ અપાય છે.\nકુમ્ભ રાશિ નું રાશિફળ વિસ્તર થી વાંચો - 2021 કુમ્ભ રાશિફળ\nવર્ષ 2021 મીન જાતકો માટે મિશ્ર પરિણામ લઇ ને આવી શકે છે. આ વર્ષ જ્યાં તમને જીવન ના અમુક ક્ષેત્રો માં અપાર સફળતા મળશે ત્યાંજ અમુક ક્ષેત્ર એવા પણ છે જ્યાં તમને આ વર્ષ સાવચેતી રાખવી પડશે. મીન રાશિ (Meen Rashi) ના ના જાતકો માટે આ વર્ષ તેમના કરિયર માં ઘણા સારા પરિણામ લઇ ને આવશે. જોકે તમને તમારા કાર્યક્ષેત્ર માં ઉચ્ચ પદો પર બેસેલા લોકો સાથે સારું સંબંધ બનાવી ને ચાલવું હશે. નાણાકીય દૃષ્ટિ થી આ વર્ષ તમારા માટે મિશ્ર પરિણામ લયી ને આવવા વાળું છે. શિક્ષા ના માટે આ વર્ષ તમને મિશ્ર પરિણામો આપશે. મીન રાશિ ના જાતકો ના માટે આ વર્ષ તેમના પારિવારિક જીવન માટે ઘણું સારું રહેવા વાળો છે. તમે આ વર્ષ ઈચ્છો તો કોઈપણ પ્રોપર્ટી ની લે વેચ કરી સારો લાભ મેળવી શકો છો. આના સિવાય તમને અથવા તમારા પરિવાર ના લોકો ને ઘર ના ભાડા થી પણ સારી આવક થઇ શકે છે. મીન જાતકો ની સંતાન ને નોકરી અને અભ્યાસ બંને ક્ષેત્રો માં સારી સફળતા મળવા ના યોગ છે. મીન રાશિફળ 2021 ના મુજબ આરોગ્ય માટે આ વર્ષ ઘણું સારું પસાર થવા ની અપેક્ષા છે. મીન રાશિફળ 2021 ના મુજબ આ વર્ષ તમારું આરોગ્ય ઘણું સારું રહેશે, પરંતુ આનું અર્થ આ નથી કે તમે પોતાના આરોગ્ય માટે બેદરકાર થઇ જાઓ. સાવચેતી રાખવા ની સલાહ અપાય છે.\nMore from the section: Horoscope 2944